2146-7-сон 06.12.2017. Бюджет таснифини қўллаш бўйича йўриқномага ўзгартириш ва қўшимчалар киритиш тўғрисида\n[Ўзбекистон Республикаси Адлия вазирлиги томонидан 2017 йил 6 декабрда рўйхатдан ўтказилди, рўйхат рақами 2146-7]\nЎзбекистон Республикаси молия вазирининг 2017 йил 24 ноябрдаги 169-сон буйруғига\n«32. 7 011 400 «Фуқароларни ўзини ўзи бошқариш органларининг фаолияти» кичик бўлими бўйича шаҳарча, қишлоқ ва овулларда, шунингдек улар таркибидаги маҳаллаларда ҳамда шаҳарлардаги маҳаллаларда фуқароларнинг йиғинларини сақлаш харажатлари акс эттирилади.».\n2. 110-банддаги «тарғибот» деган сўз «ва маърифат» деган сўзлар билан алмаштирилсин.\n3. 1-илова 3 011 1 0 қатордан кейин қуйидаги мазмундаги қаторлар билан тўлдирилсин:\n«3 012 0 0 Ўзбекистон Республикаси Қишлоқ ва сув хўжалиги вазирлиги ҳузуридаги Қишлоқ хўжалиги йўналишидаги олий таълим муассасаларини қўллаб-қувватлаш жамғармаси;\n3 012 1 0 Республика маблағлари;\n3 013 0 0 Ички истеъмол бозорида нарх-навони барқарорлаштиришга кўмаклашиш жамғармаси;\n3 013 1 0 Республика маблағлари;\n3 014 0 0 Ўзбекистон Республикаси Бандлик ва меҳнат муносабатлари вазирлиги ҳузуридаги Жамоат ишлари жамғармаси;\n3 014 1 0 Республика маблағлари;\n3 014 2 0 Ҳудудий маблағлар;\n3 014 2 1 Қорақалпоғистон Республикасининг республика даражасидаги, вилоятларнинг вилоят даражасидаги ва Тошкент шаҳрининг шаҳар даражасидаги маблағлари;\n3 014 2 2 Туманлар ва шаҳарлар даражасидаги маблағлар;\n3 015 0 0 Ўзбекистон Республикаси Вазирлар Маҳкамаси ҳузуридаги Тадбиркорлик фаолиятини ривожлантиришни қўллаб-қувватлаш давлат жамғармаси;\n3 015 1 0 Республика маблағлари».\n1) 3 422 102 қатордаги «Ўзбекистон Республикаси Адлия вазирлиги томонидан» деган сўзлар чиқариб ташлансин;\n2) 3 422 110 қатордаги «Юридик шахсларни, шунингдек тадбиркорлик фаолияти билан шуғулланувчи жисмоний шахсларни» деган сўзлар «Тадбиркорлик субъектларини» деган сўзлар билан алмаштирилсин;\n3) 3 422 219 қатордаги «Ўсимликлар карантини бош» деган сўзлар «Вазирлар Маҳкамаси ҳузуридаги Ўсимликлар карантини» деган сўзлар билан алмаштирилсин;\n4) 3 450 973 қатордан кейин қуйидаги мазмундаги қатор билан тўлдирилсин:\n«3 450 974 Асосий воситалар, мини-ускуналар ва инвентарлар ижарасидан даромадлар».\n1) 27 409 қатор қуйидаги таҳрирда баён этилсин:\n«27 415 Оҳангарон шаҳри»;\n2) 27 420 қатор қуйидаги таҳрирда баён этилсин:\n«27 401 Нурафшон шаҳри»;\n3) 27 426 қатор қуйидаги таҳрирда баён этилсин:\n«27 424 Янгийўл шаҳри».\n1) 7 011 401 қаторнинг номи қуйидаги таҳрирда баён этилсин:\n«Шаҳарча, қишлоқ, овул ва шаҳарлар маҳаллаларининг фуқаролар йиғинларини сақлаш харажатлари»;\n2) 7 011 402 қаторнинг номи қуйидаги таҳрирда баён этилсин:\n«Шаҳарлар ҳудудидан ташқарида жойлашган маҳаллалар фуқаролар йиғинларини сақлаш харажатлари»;\n3) 7 016 105 қатордан кейин қуйидаги мазмундаги қатор билан тўлдирилсин:\n«7 016 106 Вилоят сайлов комиссияси котибини сақлаш харажатлари»;\n4) 7 017 202 қатордан кейин қуйидаги мазмундаги қатор билан тўлдирилсин:\n«7 017 209 Ташқи қарз билан боғлиқ бошқа харажатлар»;\n5) 7 018 105 қатордан кейин қуйидаги мазмундаги қатор билан тўлдирилсин:\n«7 018 106 Давлат бошқаруви секторининг бошқа бирликларига бериладиган ссудалар»;\n6) 7 019 700 қатордан кейин қуйидаги мазмундаги қатор билан тўлдирилсин:\n«7 019 800 Ички истеъмол бозорида нарх-навони барқарорлаштиришга кўмаклашиш жамғармасига ажратиладиган маблағлар»;\n7) 7 021 400 қатордан кейин қуйидаги мазмундаги қатор билан тўлдирилсин:\n«7 021 500 Ўзбекистон Республикаси Миллий гвардиясини сақлаш харажатлари»;\n8) 7 033 700 қатордан кейин қуйидаги мазмундаги қаторлар билан тўлдирилсин:\n«7 033 900 Бошқа харажатлар;\n7 033 901 Ўзбекистон Республикаси Президенти ҳузуридаги Тадбиркорлик субъектларининг ҳуқуқлари ва қонуний манфаатларини ҳимоя қилиш бўйича вакили девонини сақлаш харажатлари»;\n9) 7 041 901 қатордан кейин қуйидаги мазмундаги қатор билан тўлдирилсин:\n«7 041 902 Ўзбекистон Республикаси Вазирлар Маҳкамаси ҳузуридаги Тадбиркорлик фаолиятини ривожлантиришни қўллаб-қувватлаш давлат жамғармасини сақлаш харажатлари»;\n10) 7 042 105, 7 042 110, 7 042 112 ва 7 042 910 қаторлар чиқариб ташлансин;\n11) 7 042 125 қатордан кейин қуйидаги мазмундаги қаторлар билан тўлдирилсин:\n«7 042 130 Давлат ветеринария хизмати;\n7 042 131 Ўзбекистон Республикаси Давлат ветеринария қўмитаси;\n7 042 132 Қорақалпоғистон Республикаси ветеринария қўмитаси, вилоятлар ва Тошкент шаҳар ветеринария бошқармалари;\n7 042 133 Туманлар (шаҳарлар) ветеринария бўлимлари;\n7 042 134 Республика ҳайвонлар касалликлари ва озиқ-овқат маҳсулотлари хавфсизлиги ташхис маркази;\n7 042 135 Қорақалпоғистон Республикаси ва вилоятлар ҳайвонлар касалликлари ташхиси ва озиқ-овқат маҳсулотлари хавфсизлиги давлат марказлари;\n7 042 136 Туманлар (шаҳарлар) ҳайвонлар касалликлари ташхиси ва озиқ-овқат маҳсулотлари хавфсизлиги давлат марказлари;\n7 042 137 Ветеринария дори воситалари, озуқабоп қўшимчалар сифати ва муомаласи назорати бўйича Давлат илмий маркази;\n7 042 138 Давлат чегараси ва транспортдаги давлат ветеринария назорати бошқармаси»;\n12) 7 043 201 қатордан кейин қуйидаги мазмундаги қатор билан тўлдирилсин:\n«7 043 209 Бошқа харажатлар»;\n13) 7 044 303 қатордан кейин қуйидаги мазмундаги қатор билан тўлдирилсин:\n«7 044 901 Бошқа харажатлар»;\n14) 7 049 960 қатордан кейин қуйидаги мазмундаги қатор билан тўлдирилсин:\n«7 049 970 Ўзбекистон Республикаси Фавқулодда вазиятлар вазирлиги ҳузуридаги Гидрометеорология хизмати марказини сақлаш харажатлари»;\n15) 7 082 920 қатордан кейин қуйидаги мазмундаги қатор билан тўлдирилсин:\n«7 082 930 Ўзбекистон Республикаси Вазирлар Маҳкамаси ҳузуридаги Ўзбекистонга оид хориждаги маданий бойликларни тадқиқ этиш маркази харажатлари»;\n16) 7 085 500 қатордаги «тарғибот маркази ва» деган сўзлар «ва маърифат марказини ҳамда» деган сўзлар билан алмаштирилсин;\n17) 7 085 500 қатордан кейин қуйидаги мазмундаги қатор билан тўлдирилсин:\n«7 085 600 Ўзбекистон Республикаси Вазирлар Маҳкамаси ҳузуридаги Ўзбекистондаги Ислом маданияти марказини сақлаш харажатлари»;\n18) 7 094 100 қатордан кейин қуйидаги мазмундаги қаторлар билан тўлдирилсин:\n«7 094 400 Ўзбекистон Республикаси Қишлоқ ва сув хўжалиги вазирлиги ҳузуридаги Қишлоқ хўжалиги йўналишидаги олий таълим муассасаларини қўллаб-қувватлаш жамғармаси харажатлари;\n7 094 410 Ўқув ва илмий-лаборатория бинолари ва корпусларини, спорт иншоотларини ва ижтимоий-муҳандислик инфратузилмаси объектларини қуриш, реконструкция қилиш, мукаммал таъмирлаш ишларини молиялаштириш;\n7 094 420 Ўқув-илмий лаборатория базасини замонавий асбоб-ускуналар ва жиҳозлар, ахборот-коммуникация технологиялари билан жиҳозлаш, жаҳон таълим ресурсларидан, илғор илмий адабиётлар электрон каталогларидан ва маълумотлар базаларидан фойдаланишни кенгайтиришни молиялаштириш;\n7 094 430 Бошқа харажатлар»;\n19) 7 096 300 қатор номи қуйидаги таҳрирда баён этилсин:\n«Туман (шаҳар) халқ таълими бўлимларини сақлаш харажатлари»;\n20) 7 098 500 қатордан кейин қуйидаги мазмундаги қаторлар билан тўлдирилсин:\n«7 098 600 Ўзбекистон Республикаси Мактабгача таълим вазирлигини сақлаш харажатлари;\n7 098 601 Ўзбекистон Республикаси Мактабгача таълим вазирлиги харажатлари;\n7 098 602 Ўзбекистон Республикаси Мактабгача таълим вазирлигининг ҳудудий бўлинмалари харажатлари»;\n21) 7 102 416 қатордан кейин қуйидаги мазмундаги қатор билан тўлдирилсин:\n«7 102 417 Ўзбекистон Республикаси Миллий гвардияси ҳарбий хизматчиларининг пенсия ва нафақа харажатлари»;\n22) 7 109 120 қатордан кейин қуйидаги мазмундаги қатор билан тўлдирилсин:\n«7 109 130 Ўзбекистон Республикаси Бандлик ва меҳнат муносабатлари вазирлиги ҳузуридаги Жамоат ишлари жамғармасини сақлаш харажатлари».\n7. 5-илова 42 52 430 қатордан кейин қуйидаги мазмундаги қатор билан тўлдирилсин:\n«42 52 440 Ижтимоий аҳамиятга эга бўлган дори воситалари ва тиббиёт буюмлари».\n8. 5а-илова 42 52 430 қатордан кейин қуйидаги мазмундаги қатор билан тўлдирилсин:\n(Қонун ҳужжатлари маълумотлари миллий базаси, 07.12.2017 й., 10/17/2146-7/0382-сон)


Москва – Душанбе поезди йўловчилари Россия ҳудудида калтакланган - BBC O'zbek\nМосква – Душанбе поезди йўловчилари Россия ҳудудида калтакланган\nImage caption Россияда 1,5 миллионга яқин тожик мигрантлари ишлаши айтилади\nМосквадаги Тожикистон элчихонаси хабарига кўра, Душанбега кетаётган поезд “Терновка” техник станциясига тўхтаган вақти славян кўринишдаги 20 чоғли гуруҳ йўловчиларга ҳужум қилган. Элчихона расмийси воқеани кузатган полиция бирор чора кўрмаганини билдирган.\nҲужум натижасида жароҳатланган бор. Вагонларнинг ойналари синган.\nТожик телеграф агентлиги Тожикистоннинг Россиядаги элчихонасига таяниб хабар беришича, 320 - рақамли поездга ҳужум ўтган шанба 26 октябр куни содир этилган.\n“Шахси номаълум славян кўринишдаги 20 дан ортиқ одам “Москва-Душанбе” №320 рейс поездига ҳужум қилди. Натижада айрим йўловчилар енгил тан жароҳати олди. Таркибнинг биринчидан ва еттинчигача бўлган вагонларида 20 дан ортиқ ойна синдирилди. Ушбу акция давомида ҳужумчилар томонидан йўловчиларга нисбатан ҳақоратлаш, таҳдид ва миллий руҳдаги чақириқлар бўлган”, - деган Тожикистонинг Россиядаги расмий вакили Муҳаммад Эгамзод.\nЭлчихона расмийсининг сўзларига кўра, ушбу воқеани кузатиб турган маҳаллий полиция ва темир йўл станцияси ходимлари бирор чора кўрмаган.\n“Поезд бригадири ҳодиса ҳақида маршрут бўйича кейинги станция “Волгоград”га телеграмма юборишга ҳаракат қилган, аммо у ёқдагилар телеграммани қабул қилмаган. Ушбу таркибни Москвадан Россия чегарасигача кузатишни зиммасига олган Россия Темир Йўлларининг хавфсизлик бўйича Астрахан вилоят ревизия хизмати тегишли идораларни ҳодисадан огоҳ этмади”, - дея таъкидлаган элчихона расмий вакили.\nТожикиистон элчихонаси ҳодиса юзасидан холис тергов ўтказишни ва “Тожик темир йўллари” ташкилотига етган моддий зарарни қоплаб беришни сўраб Россия томонига мурожаат қилган.\nТожикистонда президент сайловлари арафасида Россия ҳудуддаги ҳарбий базасини яна 30 йилга қолдириш юзасидан битимга эришди.\nБунинг эвазига Россия тожикистонлик меҳнат муҳожирларига имтиёзлар берди.\nТожикистонликлар Марказий Осиёнинг бошқа давлат фуқароларидан фарқли равишда 3 йилгача Россияда ишлаши мумкин.


ДЕПУТАТ ЎЗИ ЎҚИГАН МАКТАБИГА НЕГА БОPДИ? - AmuNews.uz - энг сўнгги янгиликлар\nДЕПУТАТ ЎЗИ ЎҚИГАН МАКТАБИГА НЕГА БОPДИ?\nЎзи таълим-тарбия олган жонажон мактабига боришни, орзу-ўйлар қанотида гўёки юксакларда парвоз қилиб юрган беғам болалик хотираларини эслашни, синфхоналарда диққат-эътибор билан дарс ўтаётган болажонлар даврасига кириб, дилдан суҳбат қуришни истамайдиган одам бормикан, дунёда?\nҲа, ҳаммамиз ҳам ўзимиз учирма бўлган таълим масканимизни доимо ҳурмат билан эслаймиз. Бироқ халқ депутатлари туман Кенгаши депутати, тадбиркор, шифокор Адилбой Юсупов кеча, 10 апрель куни ўзи ўқиган 33-сонли мактабга шунчаки учрашув учун эмас, кутубхонасига ўзи ўқиган 30 та сара бадиий асарларни совға қилиш учун борди.\nМуҳтарам Юртбошимизнинг аҳолини, айниқса, ўқувчи-ёшларни китобхонликка жалб қилиш, кутубхоналар фондини бойитиш мақсадида ўзи ўқиган китоблардан совға қилиш ташаббуси туманимизда ҳам тобора оммалашмоқда. Бу ҳаракатга қўшилган Адилбой Юсуповдан мактаб ўқитувчилари, ўқувчилари жуда ҳурсанд бўлишди.\n- Китоб қачонки ўқилсагина маънавий бойликка айланади. Мен совға қилаётган китобларни ўқувчилар ўқиса, маънавий озуқа олса жуда қувонаман, - дейди Адилбой Юсупов.


21:12 / 18.10.2015\nСезганмисиз, дабдабали базм ёки зиёфатдан кейин терингиз қандайдир қуруқшаган, ғижимлангандек кўринади. Бунинг ажабланарли жойи йўқ, чунки биз истеъмол қилаётган нарсалар бевосита тери ҳолатига таъсир кўрсатади. Шундай маҳсулотлар борки, уларни мунтазам равишда истеъмол қилиш терининг қариш жараёнини тезлаштиради.\nОрганизмда қанд миқдорининг кўпайиши “гликациянинг якуний маҳсулотлари” (ГЯМ)ни келтириб чиқаради, яъни “ортиқча” молекулалар оқсил молекулалари билан бирлашади. Оқибатда ГЯМ терининг ёш ва таранг бўлиши учун жавоб берувчи оқсилларни парчалайди. Шунинг учун ширинликни ортиқча еб бўлмайди.\nСоғлом жигар соғлом тери дегани. “Агар жигар фаолияти жойида бўлса, терини зарарловчи токсинлар организмдан табиий йўл билан чиқиб кетади”, – дейди Америка дерматология академияси аъзоси, доктор Ариэл Остад. “Лекин улар жигарда тўпланиб қолса ва парчаланмаса, терида нохуш ўзгаришлар пайдо бўлади, юз сарғайиб, ажин босади”, – дейди доктор. Алкоголь сувсизланиш ва уйқусизликка сабаб бўлади. Уйқусизлик эса терини дағаллаштиради.\n3. Оқ вино\nБу ичкилик тиш эмалига салбий таъсир кўрсатади. Оқ вино таркибидаги кислота эмални парчалайди ва доғлар пайдо бўлишига олиб келади.\nОвқат тайёрлаётганда туз ишлатмасангиз, бу тузнинг таом таркибида бутунлай бўлмаслигини англатмайди. Туз ҳеч ким кутмаган жойда ҳам бўлиши мумкин (масалан, иссиқ шоколадда, творогда, маккажўхори қаламчаларида). Туз консерваланган маҳсулотлар таркибида ҳам бўлади. У организмдаги сувни тутиб туради ва одамни “шишиб кетгандек” қилиб кўрсатади.\n5. Лаҳм гўшт\nГўшт эркин радикаллар ишлаб чиқарилиши кучайтиради. Уларнинг таъсири қуйидагича: эркин радикаллар соғлом ҳужайраларнинг электронларини парчалаб, уларга зиён етказади.\n“Эркин радикалларга қарши курашиш учун таркибида С витамини кўп маҳсулотларни истеъмол қилинг”, – дейди доктор Остад.\n6. Энергетик ичимликлар\nЭнергетик ичимликлар кишига тетиклик ва куч бағишлайди, лекин тиш эмали учун ўта зарарли. Уларнинг таркибида кислотали моддалар кўп миқдорда бўлади.\nСунъий ёғлар тери шамоллашига олиб келади. Бундан ташқари, уларнинг таъсирида терининг ультрабинафша нурларга нисбатан сезувчанлиги ортади. Ультрабинафша нурлар эса терини тез қаритади. Транс-ёғлар фаст-фуд, ярим тайёр маҳсулотлар таркибида бўлади.


07.02.2019 10:43 0 205\nСамарқанддаги «JV MAN AUTO UZBEKISTAN» қўшма корхонасида 2019-2020 йилларда вилоятнинг Жомбой, Тойлоқ, Пайариқ, Булунғур ва Оқдарё туманларида амалга ошириладиган инвестиция лойиҳалари тақдимоти ўтказилди. Бу ҳақда «Zarnews» хабар бермоқда.\nҚайд этилишича, Тойлоқ туманида 12 миллион 450 минг АҚШ доллари миқдорида тўғридан-тўғри хорижий инвестиция маблағларини жалб этилган ҳолда умумий қиймати 377 миллиард 625 миллион сўм бўлган экотуризмни ривожлантириш, логистика, замонавий гипермаркет, иссиқхона қуриш, тиббиёт воситалари, қандолат маҳсулотлари ишлаб чиқаришга мўлжалланган лойиҳалар амалга оширилади.\n– Биз япониялик ҳамкорларимиз билан туман марказида вилоятда ўхшаши бўлмаган беш қаватли гипермаркет қуриш лойиҳасини амалга оширяпмиз, – дейди Тойлоқ туманидаги «JAPAN TRADING GROUP Co» хусусий корхонаси раҳбари Ботир Қорахўжаев. – Умумий қиймати 8,3 миллиард сўм бўлган лойиҳа Япониянинг машҳур «Donkey Hotte» брендининг 1 миллион долларлик тўғридан-тўғри сармояси орқали молиялаштирилади ва жорий йил сўнггигача ишга туширилиб, 35 та иш ўрни яратилади. Тиббиёт қўлқоплари ва шприцлар ишлаб чиқаришга қаратилган иккинчи лойиҳамиз ҳам япониялик ҳамкорларимизнинг 2,5 миллион долларлик тўғридан-тўғри сармояси асосида амалга оширилмоқда. Маҳаллий аҳолининг 120 нафари иш билан таъминланадиган ушбу корхонада йилига 23 миллион дона тиббиёт қўлқопи ва 17 миллион дона шприц ишлаб чиқарилиб, унинг 35 фоизи экспорт қилинади.\nВилоят ҳокими Эркинжон Турдимов тижорат банклари тадбиркорнинг энг яқин кўмакчисига айланиши кераклигини ва айрим лойиҳаларни янада мукаммаллаштириш лозимлигини таъкидлади. Шунингдек, туман ҳокимларига хорижий сармоядорлар ва тадбиркорлар лойиҳаларини амалга оширишда муаммога дуч келишининг олдини олиш учун ер, сув, электр, коммуникация масалаларида етарли шароит яратиш бўйича топшириқ берди.\nЯпония Эркинжон Турдимов Тойлоқ гипермаркет


Хоразмлик қизиқчи Зарифбой Собиров\nЗарифбой Собировнинг 2015 йил бошидан оламдан ўтиб кетганини биров билди, биров эса билмади.\nМарҳумнинг яқинларига кўра, қизиқчи Зарифбой Собиров 40 ëшида бевақт оламдан ўтган.\nХоразмлик врачлар Собиров нафас йўллари яллиғланиши билан боғлиқ хасталик оқибатида оламдан ўтганини қайд қилишган.\nХоразмнинг Хазорасп туманида туғилиб, Тошкентдаги "Маннон Уйғур" номли театр институтини 1996 йили тугатган Зарифбой Собиров ўз ижодини театрда эмас, балки элнинг тўю томошасида тамсил қилди.\n“Обморок и мама” этно-фолк мусиқий гуруҳи раҳбари Ихтиëр Қодиров Зарифбойнинг бир муддат Россиянинг Санкт-Петрбург, Москва ҳамда Волгоград шаҳарларидаги ўзбеклар орасида қизиқчилик қилиб, кун кўрганини айтади.\n- Раҳматли талантли ва сўзи ўткир қизиқчи эди. Умрининг охирги йилларида Россияда гастролларда юрди. Шу йилнинг 12 январида Ҳазораспда оламдан ўтди, - дейди суҳбатдош.\nЗарифни яқиндан билганларнинг айтишича, Хоразм, Қорақалпоғистон ва Бухорода танилган қизиқчи оламдан ўтганида унга туман газетасида ҳам таъзия билдиришга изн берилмаган, аммо сабаблари айтилмаган.\nЗариф қизиқчи чиқишларидан бирида ўзининг эҳтимолий ўлимини ҳазил қилган эди:\n- Ҳамма тўққиз ойда туғилса, мен 7 ойда туғилдим. Шу қадар кичкина бўлганимдан бешик тувагига тушиб ғарқ бўлиб ўлмасин, деб қалпоқни ичига солиб, шифтга осиб қўйишган эди. Кичкина бўлсам ҳам эсимни танирдим. Бир куни қўшнимиз Пошшо момо кириб: “Бу бола ë уч, ë тўрт кун яшайди. Бу туришида мушук еб кетса ҳам ажаб эмас”, деди. Мени жаҳлим чиқиб, Пошшо момога ўрта бармоғимни кўрсатдим. Ўлади¸ ўлади дейишганига қарамасдан мана ҳали ҳам тирикман. Ҳаммани кулдириб юрибман¸ - деган эдим марҳум қизиқчи Зариф Собиров ўлимидан атиги уч кун олдин қилган чиқишида.\nЗариф Собировнинг бошқа ўзбек қизиқчилари каби “киндикдан паст” мавзуларда фаол ижод қилгани, базъан жиддий эътирозларга сабаб бўлган эди.\nШундай ҳазилларидан бирида Зариф Собиров “Ўткан кунлар” романидаги Кумушни орал секс билан шуғулланаëтган тарзда ҳажв қилади.\nЗариф Собиров ижодини кузатиб келган хоразмлик бастакор Қувондиқ Машарипов Озодлик мухбири саволларига жавоб бериб марҳум қизиқчининг биз билмаган қирраларига тўхталди:\n- Халққа яқин услубда элнинг тилидан, шу элнинг биридек ижод қилар эди. Милиция ходимларининг тергов пайтида маҳбусларни қийнашини Ўзбекистонда, менимча Зарифдан бошқаси ҳажв қилишга журъат топа олмаган. ГАИга пора билан ишга кириш ҳақида, Россиядаги мардикорлар ҳақидаги ҳазиллар тагида ижтимоий муаммоларнинг аччиқ тасвири бор эди, - дейди хоразмлик бастакор.\nҚизиқчи Зариф Собировнинг икки қиз ва бир ўғили қолди. Қизиқчининг 13 яшар ўғли Санъатбек отаси каби артист бўлиш йўлида илк қадамларни ташламоқда. Қизлари Шайдо ва Аълони эса онаси Лайлохон отаси йўқлигини билдирмай катта қилмоқда.


Комил Алламжоновга “Нобел”… « Ўзбекистон Халқ Ҳаракати\nКомил Алламжоновга “Нобел”…\n22 May 2019 - 8:30\nКомил Алламжоновга “Нобел” ёки 1-июн Ўзбек халқининг қора куни\nҚўйган сарлавҳам сизларни ажаблантириши мумкин. Лекин сабабларини бир бошдан кўриб чиқамиз.\nАвваламбор қисқача тушунтираман. Ўзбекистон республикаси Олий Мажлиси юқори ва қуйи палаталардан иборат. Юқори палата, Сенат 100 кишидан иборат. Қуйи палата, Қонунчилик палатаси 150 кишидан иборат. Демак жами бўлиб 250 нафар сенатор ва депутатлардан иборат.\nЭнди асосий масалага қарасак. Ўтган йили Ўзбекистон президенти матбуот котиби бўлиб ишлаётган ҳамюртимиз Ўзбекистоннинг халқпарвар ва жонкуяр вакили бўлган Комил Алламжонов томонидан иннавацион ғоя, яъни “Автотест” деган компания ташкил қилинди.\nКомпаниянинг асосий вазифаси юридик шахсларга тегишли бўлган автомашиналар ҳайдовчиларини малакасини ошириш, деб эълон қилинди. Аммо бу компания ўша пайтда Ўзбекистонда ягона ва биринчи шундайин компания эди.\nБироқ бир-икки депутатларимиз ташаббус кўрсатишиб бу Ўзбекистондаги монопол ишхона бўлиб қолаётгани ва унда фақат юк ва одам ташувчи ҳайдовчилар ўқиши кераклигини кўрсатиб ўтиб бу раддияни Олий Мажлисга бошқатдан кўриб чиқиш учун қайтаришди. Олий Мажлис депутатлари бу масалани, яъни “Автотест” фақат юк ва одам ташувчи ҳайдовчиларни қайтадан ўқитиш ва бу ўқитишларга юридик шахсларнинг енгил автомобилларини ҳайдовчиларига қўлланмаслигини бир овоздан маъқуллашди…\nАммо, амалда “Автотест” 250 сенатор ва депутатларни овозларини бир тийинлик қилиб аввалги эски ҳолига яна қайтди. Бу дегани барча юридик шахсларга тегишли барча турдаги автомашина ҳайдовчилари мажбурий ҳолатда “Автотест” лицензиясини олишлари шарт.\nҲозирги кунда Ўзбекистоннинг барча бюджет ташкилотларининг автомашиналари мажбурий тарзда Тошкентдан келган мажбурий буйруқ асосида “Автотест” лицензияларига ўқитилди. Аслида “Автотест” енгил машина ҳайдовчиларига ҳеч қандай янгиликни ўргатмайди. Бу дегани “Автотест” амалда яна монопол ишхонага айланди. Компанияга 100 миллиардлаб сўм келиб туша бошлади. (Охири шунча Ўзбекистоннинг пуллари четга чиқиб кетмасин иш қилиб)\nЎзбекистон республикаси Вазирлар маҳкамаси қошидаги Дин ишлари қўмитаси раис ўринбосари Нуриймон Абулхасан ўтган йили “Нобел” масаласини кўтариб чиқган эди. Аммо Нуриймон Абулхасан ёнларида юрган иннавацион ғоялар эгаси бўлган Комил Алламжоновга эътибор қаратишмаган кўринишади. Ахир мана у Ўзбекистондан чиққан ҳақиқий “Нобел” мукофотига арзийдиган шахс, Комил Алламжонов…\nАхир бу жасорат эмасми 250 сенатор ва депутатларни бир тийинга олмасдан ўзини гапини ўтказган шахс. Бутун бошли айтилишда, 34 миллион аҳолиси бор дейилган Ўзбек халқининг ижтимоий тармоқларда солиқ. свет, газ ва сувни ассосиз равишда ошириб келинаётганига билдираётган фикрларини олмасдан, бир дона монополистни фикри 34 миллион аҳолини фикридан устун турса, бу “Нобел” мукофотига сазовор бўлмасдан нима ахир?\nЎлганни устига тепган қилиб жорий йилнинг 1 июнидан свет ва газ нархлари ассосиз равишда яна ошириляпти. Бу нима дегани ҳурматли сенатор ва депутатлар? Бу сизларнинг ҳозирги вақтда тинкаси қуриган 34 миллионлик Ўзбек халқига, сизларни, яъи амалдорларни шундай тўкин сочин яшашларингни таминлаб бераётган Ўзбек халқига раҳматларинг шуми?\nАммо барибир Комил Алламжоновга қойил қолмасдан иложимиз йўқ. Шу болани Ўзбек халқи номидан “Нобел”мукофоти берилиши учун номзодлар сафига қўшиш керакми деб ўйлаб қолади одам. Тўғрида, ахир 34 миллион одам қила олмаган ишни ёш бўлса ҳам бир ўзи дўндириб ташлаяптику…\nҲурматли сенатор ва депутатлари, сўз охирида яна айтаман, сизларни шу Ўзбек халқи етиштирди, сизлар шу Ватан ўғил ва қизларисизлар, қўл қовуштириб кабинетларингда ўтирмасдан халқни ичига ҳам киринглар. Ўзбек халқини оғирини енгил қилинглар. Халқни ассосиз солиқ ва комунал тўловлардан қутқаринглар. Озгина бўлса ҳам Она Ватан ҳиссини унутманглар.\nЎқиганларга раҳмат. Халқ билан Мулоқот ва Шавкат Мирзиёевнинг дўстлари деган қалбаки гуруҳларга алданиб қолманглар. Тролларга алангалик салом.


430 кўриб чиқилди\nБу йилги Рамазон ойи ўзига хос суратда ўтди ва Рамазон ҳайитини ҳам ўзига хос вазиятда кутиб олмоқдамиз. Ҳар йили бу кунларда масжидларда ҳайит намози учун тайёргарлик ишлари жадал бошланган бўлар эди\n213 кўриб чиқилди\nИбн Умар розияллоҳу анҳумодан ривоят қилинади: «Расулуллоҳ соллаллоҳу алайҳи васаллам: «Мусулмон мусулмоннинг биродаридир. Унга зулм ҳам қилмайди, уни ташлаб ҳам қўймайди. Ким биродарининг ҳожатини раво қилса, Аллоҳ унинг ҳожатини раво қилади. Ким бир мусулмоннинг ташвишини аритса, Аллоҳ унинг Қиёмат кунидаги ташвишларидан бирини аритади. Ким бир мусулмоннинг айбини беркитса, Аллоҳ Қиёмат кунида унинг айбини беркитади», – дедилар»\nРАМАЗОН – ОХИРАТДАГИ ЖАННАТ\n«Рамазон» сўзи «куйдириш», «ёниб кул бўлиш» деган маъноларни англатади. Демакки, Рамазон ойини улуғлаб рўза тутган банданинг гуноҳлари куйиб кул бўлади, қалбдаги кирлари кетади. Бу – ишонч, Қуръон, эҳсон, розилик, мағфират, ожизларга ёрдам, ифтор, жаннат эшиклари муштоқ бўладиган, осмон эшиклари очиладиган, саркаш шайтону жинлар кишанланадиган, раҳмат ёғиладиган, кўпроқ тиловат қилинадиган омонлик ойи.\n206 кўриб чиқилди\nРўза икки турдан иборат: луғавий рўза, шаръий рўза. Рўзанинг луғавий маъноси тийилиш демакдир. Маълум нарсалардан ўзини тийган киши рўзадордир. Аъробийлардан бири бир қавмни ёмонлаб «Яхшиликдан рўза тутишади, ёмонликдан оғизлари очиқдир», деган иборани қўллаган экан. Бунда яхшиликни гапиришдан тиллари тийилган, ёмонликни гапиришга тиллари бурро деган маънони тушуниш мумкин.\n193 кўриб чиқилди\nамазони шариф меҳр-мурувват, хайр-саховат ойидир. Мўмин-мусулмонлар бу ойда бошқа пайтдагига қараганда янада кўпроқ бир-бирларига хайру эҳсонлар қилиб, совға-саломлар улашиб кўнгилларни хушнуд этадилар. Бу ойда ота-она ва қавму қариндошлар зиёрат қилинади, уларнинг ҳолидан хабар олинади, ҳадялар берилади.


Cана : 17-04-2019 / Жамият, Жиззах янгиликлари / кўрилди: 305\nДавлат раҳбари Шавкат Мирзиёев жорий йилнинг январь ойида Жиззах вилоятига ташрифи чоғида вилоятдаги барча туман ва шаҳарлар марказларини Мирзачўл тумани маркази Гагарин шаҳри каби обод ва кўркам, аҳоли учун барча шарт-шароит ва имкониятлар яратилган ҳудудларга айлантириш вазифасини қўйган эди. Президентнинг мазкур ташаббуси Пахтакор тумани аҳолиси ҳаётида ҳам мутлақо янги даврни бошлаб берди. Бу ҳақда «Халқ билан мулоқот» Telegram-канали хабар берди.\nЖиззах вилоятининг Пахтакор тумани 1967 йилда ташкил этилган бўлиб, ҳозирги кунда аҳоли сони 72 минг 800 нафарни ташкил этади. Асосий инфратузилма объектлари барпо этилган вақт Жиззах чўлларини ўзлаштириш жараёнига тўғри келади. Аммо ўзининг қадоқ қўллари билан ризқ яратган, чўлларни обод қилишда жонбозлик кўрсатган чўлқуварларнинг турмуш аҳволи ўз ҳолига ташлаб қўйилди. Салкам ярим аср давомида туманда саноат, уй-жой, ижтимоий объектларни бунёд этиш билан боғлиқ арзирли ишлар бажарилмади. Натижада уй-жойларни сақлаш, йўллар инфратузилмаси, коммунал, ижтимоий соҳалардаги ўткир муаммолар юзага чиқиб, аҳолининг ҳақли эътирозларига, давлат идораларига бўлган мурожаатларининг ошишига олиб келди. Туманда «Обод қишлоқ»,»Обод маҳалла» дастури ҳамда «Илғор ҳудуд» лойиҳасининг изчил амалга оширишга киришилгани моҳиятан ана шундай муаммоларни бартараф этишга қаратилган.\nХусусан, бош режага мувофиқ, туман марказидаги «Дўстлик», «Дилором», «Ғалаба», «Тошкент», «Самарқанд», «Олтинкўл» ва «Сувонобод» маҳаллаларидаги бир ҳолатга келиб қолган кўпқаватли ва якка тартибдаги уй-жойлар, боғча, мактаб, тиббиёт, маданият ва спорт масканлари, сервис, хизмат кўрсатиш, савдо нуқталари, муҳандислик-коммуникация тармоқларини яхшилаш юзасидан истиқболли лойиҳалар амалга оширилмоқда. Бу борадаги ишларни ўз муддатида якунлаш учун зарур ишчи кучи ва техникалар жалб қилинган.\nОлиб борилаётган кенг кўламли бунёдкорлик ва ободонлаштириш ишлари натижасида туман марказидаги асосий кўча – Шароф Рашидов номидаги кўчанинг аввалги хира манзараси барҳам топиб, қиёфаси кундан-кунга таниб бўлмас даражада ўзгариб бормоқда. Йўл четидаги бетон ариқлар янгиланиб, пиёдалар йўлакчалари қурилмоқда, ўртага тунги ёритгичлар ўрнатилди, яшил майсазорлар ташкил қилиниб, дарахт кўчатлари ва гуллар экилмоқда. Шу кўчада жойлашган уйлар, ижтимоий соҳа объектлари, савдо ва маиший хизмат кўрсатиш шохобчаларининг ички ва ташқи қисмлари ҳамда атрофларида ҳам қурилиш-таъмирлаш ишлари бажарилмоқда.\nБош режа асосида янги қурилаётган 23 та, капитал реконструкция ва таъмирлаш ишлари бажарилаётган 49 та, жами 72 та объектнинг салмоқли қисми ҳам ана шу кўчада жойлашган. Мисол учун, туман тиббиёт бирлашмаси биноси ҳам дастур асосида замонавий ҳолатга келитирилди. Айни пайтда қайта таъмирланган ва зарур жиҳозлар билан таъминланган масканда аҳоли саломатлигини муҳофаза қилиш учун барча шароитлар бор.\nПахтакордаги ўзгаришлар жараёнида боғча фаолияти алоҳида ҳисобга олинган бўлиб, шу кунларда 2-сонли мактабгача таълим муассасасида мукаммал таъмирлаш ишлари қизғин паллага кирган. Бунёдкорлар томонидан боғчанинг том ва пол қисмларини янгилаш, деворларнинг ички ва ташқи қисмларини замонавий ҳолатга келтириш билан боғлиқ ишлар бажарилмоқда. 10-сонли боғча ҳар томонлама замонавий ва кўркам кўринишга эга бўлмоқда. Янги барпо этилаётган 160 ўринли нодавлат мактабгача таълим муассасасида девор кўтариб том ёпиш, тўсиқларни ўрнатиш ишлари якунланиб, бино фасади ва ички қисмларида таъмирлаш ишлари давом этмоқда. Ана шундай ишлар 2-, 4-, 31-сонли мактабларда ҳам бажарилмоқда.\n«Обод марказ» лойиҳаси асосида Пахтакорда ўнлаб янги савдо, сервис ва маиший хизмат кўрсатиш масканлари, меҳмонхона қад кўтаради, мавжудлари эса бугунги давр талаблари бўйича таъмирдан чиқарилмоқда. Бу, ўз-ўзидан одамларга янги қулайликлар, янги иш ўринлари яратилиши, иқтисодий салоҳиятни мустаҳкамлашда янги имкониятлар юзага чиқишини англатади.\nҲудудда узоқ йиллардан бери оғриқли масала бўлиб келаётган канализация, ичимлик суви, электр энергияси, табиий газ тармоқларини таъмирлаш ҳамда янгиларини барпо этиш ишлари жадал олиб борилмоқда. Табиийки, бу жиҳат соҳалардаги ўткир муаммоларни ечишда комплекс ёндашув талаб этилади. Нега деганда, Президент Халқ қабулхоналарига туман аҳолисидан келиб тушаётган мурожаатларнинг каттагина қисми айнан мазкур соҳаларга доир ариза ва шикоятлардан иборат. Айни пайтда мурожаатлар таҳлили уй-жой таъминоти ва уй-жой фондининг ҳолати ҳам фуқароларни энг кўп ўйлантираётган масалалар эканини кўрсатмоқда.\nБиргина кейинги икки йилда туман марказида янгиланган намунавий лойиҳалар асосида 480 хонадонга мўлжалланган 10 та кўпқаватли ҳамда 60 та уч хонадан иборат икки сотихли арзонлаштирилган намунали уйлар барпо этилгани одамларнинг, айниқса, шу пайтгача уй-жойга эга бўлолмаган кам таъминланган аҳоли қатлам вакиллари, ногиронлиги бўлган фуқароларнинг уй-жойга бўлган талабини қондиришда муҳим амалий аҳамиятга эга бўлди. Бу йўналишдаги ишлар мазкур йилда ҳам давом эттирилиб, жорий йилда Пахтакорда 2 та 96 хонадонга мўлжалланган тўрт қаватли турар-жой қурилмоқда.\nТуман марказидаги маҳаллаларда 1960—1966 йиллар давомида қурилган 88 та барак типидаги уйларда 900 дан зиёд оила, 3 минг 600 дан ортиқ аҳоли оддий маиший шароитлардан ҳам мосуво ҳолда кун кечириб келаётган эди. Номига бошпана вазифасини ўтаб турган бундай уйлар ҳар қандай қоидага солиб кўрилса ҳам ҳаёт хавфсизлиги талабларига мутлақо жавоб бермайди.\nМана шундай ўта оғир шароитда яшовчи кўп сонли фуқароларнинг талаб ва истакларини инобатга олган ҳолда бундай уйларда яшовчи оилалар учун «Олтинкўл» маҳалла фуқаролар йиғини ҳудудидан 19 гектар, «Олмазор» қишлоқ фуқаролар йиғини ҳудудидан 4,2 гектар ер майдонлари ажратиб беришга қарор қилинди. Мазкур янги массивларда 610 та уй барпо этилиши кўзда тутилмоқда.\n«Олтинкўл» маҳалла фуқаролар йиғинининг янги массив пайдо бўладиган улкан майдонига қозиқ қоқилиб, катта ҳашар ташкил этилди. Пойдевор ўрни белгиланиб, тупроқ ишларига киришилди. Тадбир давомида фуқароларга бу ерда барпо этиладиган уйлар, ижтимоий соҳа объектлари, инсон ҳаёти учун зарур бўлган шароитларни яратиш бўйича қилинадиган ишлар ҳақида атрофлича маълумот берилди. Барак уйларда яшаб келаётган фуқаролар уйлар қурилиши жараёнида бевосита иштирок этиш, шу боис қурилиш майдонига яқин жойдан вақтинча яшаш учун шароит яратиб бериш юзасидан ўз истак ва таклифларини билдиришди.\nТуманда 2018–2019 йиллар давомида саноат, қишлоқ хўжалиги ва хизмат кўрсатиш соҳасида умумий қиймати 260,5 миллиард сўм бўлган 66 та лойиҳа амалга оширилиши натижасида 1 133 та янги иш ўринлари яратилиши белгиланган.\nМасалан, Беруний кўчасида 5,95 гектар ер майдонда барпо қилинган «Пахтакор текст» МЧЖ ҳам ана шундай замонавий корхоналар жумласидан. Ип-калава маҳсулотларини ишлаб чиқаришга ихтисослашган корхона йилига 9 минг тонна толадан қиймати 11 миллиард 250 миллион сўмлик 8,1 минг тонна ип-калава маҳсулотлари ишлаб чиқариш қувватига эга. Умумий қиймати 22 миллион 300 минг долларни ташкил этадиган лойиҳа агар тўла қувват билан ишласа, 400 нафар янги иш ўрни барпо бўлади, маҳсулотнинг салмоқли қисми эса асосан Хитой, сўнгра эса Россия, Туркия ва Бельгия давлатларига экспортга йўналтирилади.\nМирзачўлнинг қайта “туғилиши” (фотожамланма)\nМанасда 16 минг 500 туп дарахт экилди


Қайд этиш жоизки, парламент қуйи палатаси томонидан 2019 йил 24 октябрда қабул қилинган ушбу Қонун 2020 йил 28 февралда Олий Мажлис Сенати томонидан рад этилган.\nСенат масъул қўмитасининг хулосасида қайд этилишча, қонунда концептуал камчиликлар мавжуд. Шу муносабат билан, мажлисда Қонун бўйича юзага келган келишмовчиликларни бартараф этиш учун Олий Мажлис Сенатининг таклифига кўра келишув комиссияси тузилиши таклиф қилинди.\nУшбу таклиф муҳокамасида фаол қатнашган депутатлар, фракциялар аъзолари томонидан бир қатор фикр-мулоҳаза билдирилди, таклифлар илгари сурилди. Жумладан, депутатлар А.Қодиров, К.Эрназаров, Д.Аҳмедов, Н.Жумаев ва бошқалар қонун ташаббускорлари иштирокисиз Қонун концепциясига ўзгартириш киритиш қанчалик тўғри бўлади, деган саволни ўртага ташладилар. Комиссияга таркибига киритилиши таклиф этилаётган номзодлар орасида халқаро тижорат арбитражи масалалари бўйича мутахассислар борми, деган савол кўтарилди.\nПарламент қуйи палатаси депутати Д.Аҳмедов Қонун ҳамда Сенат масъул қўмитасининг хулосаси ҳар томонлама ўрганиб чиқилганини, Қонунни қайтариш ва икки палата ўртасида келишув комиссиясини тузиш бўйича хулоса қилинганини қайд этди. Лекин Сенат масъул қўмитасининг хулосасида аниқ таклифлар мавжуд эмаслиги, бундай ҳолатда тузилаётган Келишув комиссияси вазифа нимадан иборат эканини аниқ англаши, бирор натижага эришиши қийинлигини таъкидлади.\nМуҳокама этилган масала юзасидан ўзининг қатъий нуқтаи назарини билдирган депутат Н.Жумаев ушбу Қонунда Сенат масъул қўмитасининг хулосасида келтирилганидан ҳам бошқа кўплаб масалаларни қайта кўриб чиқиш кераклигини айтди. Депутатнинг фикрича, Қонунда аниқлаштирилиши лозим бўлган саволлар кўп. Шу билан бирга, юқори палата хулосасида келтирилган камчиликларни бартараф этган ҳолда, Қонуннинг такомиллаштирилиши унга яна кўплаб қўшимчалар киритишни тақозо этади. Натижада унинг концептуал асоси ва структурасини ўзгартиришга тўғри келади. Буни қонун лойиҳаси ташаббускорининг розилигисиз қилиш тўғри бўлмайди. Бундай мураккаб вазиятда эса, бир тўхтамга келиш қийин.\nШундан келиб чиққан ҳолда, қуйи палата депутатлари қонун лойиҳаси ташаббускорининг қатъий позициясини билмай туриб, қолаверса, Сенатнинг аниқ таклифлари йўқлигини ҳисобга олиб, ушбу масалани мажлис кун тартибидан чиқаришни ҳамда Сенат томонидан аниқ таклифлар тақдим этилмагунча бу масалани муҳокама этмасликни таклиф қилдилар.\nҚизғин муҳокамалардан сўнг «Халқаро тижорат арбитражи тўғрисида»ги Қонун мажлис кун тартибидан чиқарилди.


Сирғали автомобиль бозорида миллий автомобиллар нархи тушдими? – Mazmun.Uz\nСирғали автомобиль бозорида миллий автомобиллар нархи тушдими?\n“Carzone.uz” нашри Тошкентнинг Сирғали автомобиль бозорида сотилаётган хорижий ва миллий автомобилларнинг 7 ноябрь ҳолатига кўра нархларини эълон қилди.Хорижий автомобиллар:VOLKSWAGEN TIGUAN (ишлаб чиқарилган йили – 2011 й, юрган масофаси – 60 000 км) – 30 000 ш.б.\nВперед Президентлик сайловларини қалбакилаштириш мумкинми?\nНазад Абдулла Орипов билан боғлиқ таъсирли ҳаётий воқеа


ВАЗИФАЛАР БЕЛГИЛАБ ОЛИНДИ – EkoPress\nБугун Наманган вилоят соғлиқни сақлаш бошқармаси тиббиёт ҳайъатининг янги йилдаги илк йиғилиши бўлиб ўтди. Унга шаҳар ва туманлар тиббиёт бирлашмалари ҳамда вилоятдаги даволаш-профилактика муассасалари раҳбарлари, кадрлар бўйича мутахассислари таклиф этилди.\nЙиғилишни бошқарма бошлиғи, тиббиёт фанлари номзоди Солижон Мўмиинов олиб борди. Кун тартибига кўра қатор масалалар муҳокама қилинди. Жумладан, вилоят саломатликни қайта тиклаш шифохонасида олиб борилаётган ишлар, уларнинг самарадорлиги ва мавжуд муаммолар ҳақида бошқарма бош мутахассиси Фурқат Мамакаев, 2019 йилги инвестиция, “Обод қишлоқ”, “Обод маҳалла” дастурлари доирасида тиббиёт объектларида олиб борилган қурилиш-таъмирлаш ишлари хусусида бошқарма бошлиғининг ўринбосари Мухторжон Жўрабоев, тизимдаги даволаш-профилактика муассасаларида шифохона ичи инфекцияларининг олдини олиш чора-тадбирлари борасида вилоят санитария-эпидемиологик осойишталиги маркази бош шифокори ўринбосари Аҳмаджон Расулов, “Ўзбекистон Республикасининг “Жисмоний ва юридик шахсларнинг мурожаатлари тўғрисида”ги Қонуни, Вазирлар Маҳкамасининг 1999 йил 12 январдаги “Ижро интизомини мустаҳкамлаш чора-тадбирлари тўғрисида”ги қарори ижроси ҳолати ҳақида ССВнинг ТХСНҚББ вилоят бўлими етакчи мутахассиси Собиржон Насвалиевларнинг маърузалари тингланди.\nТиббиёт ҳайъати йиғилишида янги йилда бажариладиган долзарб вазифалар белгилаб олинди ва ваколат доирасидаги бошқа масалалар ҳам муҳокама қилинди. Камчиликларга йўл қўйган мутасаддиларнинг эса масъулияти оширилди.\nPrevious ТАРҒИБОТ ТАДБИРЛАРИ\nNext ТИББИЁТ – БУ САНЪАТ


БМТ: муҳожирлар Россия меҳнат бозорида “ўрталик” вазифасини бажаради\n10:40 / 22.10.2015\nБМТ Тараққиёт дастури ва Евросиё тараққиёт банкининг янги эълон қилинган қўшма ҳисоботида таъкидланишича, яқин вақт ичида Ўрта Осиёдан Россияга келувчи меҳнат муҳожирларининг миқдори фақат ўсиб боради.\n“Марказий Осиё мамлакатларида миграция, пул ўтказмалари ва инсон ривожланиши” номли ҳужжатда бу борада айниқса Тожикистон ва Қирғизистондаги тенденциялар жиддий эканлиги таъкидланди. Муҳожирларнинг пул етказмалари ушбу давлатлардаги ЯИМнинг қарийб 50 фоизига тенгдир.\nТаъкидланишича, бу борадаги энг муҳим омил Россия ва Ўрта Осиё давлатлари даромадлардаги улкан тенгсизликдир. Ҳатто инқироздан сўнг ҳам Россиядаги маошлар Ўрта Осиёдагига нисбатан анча катта бўлиб қолмоқда.\nБундан ташқари, Россиядан сўнг ҳалқа бўйлаб минтақа давлатларида ҳам доллар курсининг ўсиши ва пулнинг қадрсизланиши кузатилмоқда. Шу тариқа, Россияда ишлаб топилган пуллар маҳаллий валютага ўтказилганда, улар оилани боқишга етарли суммага айланмоқда. Шу билан бирга, муҳожирларга эҳтиёж Россияда ҳамон катталигича қолмоқда. Чунки чет элдан келаётган муҳожирлар россияликларнинг аксарияти маъқул кўрмайдиган соҳаларга ўзларини урмоқда.\nЯна бир омил – муҳожирлар Россия меҳнат бозорида “ўрталик” вазифасини бажаради. Яъни, ишчи кучига талаб ўсиши, инқироз ёки тушкунлик ҳолларида улар биринчи бўлиб иш ўринларини йўқотади.\nҲисобот муаллифларининг бир овоздан таъкидлашича, миграция соҳасидаги сиёсатни пухта ўйлаб амалга ошириш лозим.


Навоийда эр-хотин фарзандини 85 млн сўмга сотмоқчи бўлди – Газета.uz\nНавоий вилоятида икки ёшли фарзандини сотишга уринган самарқандлик эр-хотин қўлга олинди.\nНа русском языке 22 сентябрь 2021, 19:46 Жамият\nНавоий вилоятининг Кармана туманида икки ёшли фарзандини 85 миллион сўмга сотмоқчи бўлган самарқандлик эр-хотин жиноят устида қўлга олинди. Бу ҳақда Daryo нашри Самарқанд вилоят ИИБ ахборот хизматига таяниб хабар берди.\nМаълум қилинишича, Самарқанд вилояти Оқтош шаҳарчасида яшовчи эр-хотин 2 ёшли фарзандини 85 млн сўмга сотмоқчи бўлган. Навоий вилоятининг Навбаҳор туманида яшовчи фуқаро олдиндан 50 млн сўм, кейин эса қолган 35 млн сўмни бериш шарти билан болани сотиб олмоқчи бўлган.\nҚайд этилишича, Навоий вилояти ИИБ Терроризм ва экстремизмга қарши курашиш бўлими ҳамда департаментнинг Кармана тумани бўлими ходимлари томонидан Кармана туманидаги «Темурбек» кафесида эр-хотин харидордан 50 млн сўмни олаётган пайтда қўлга олинган.\nУшбу ҳолат юзасидан Жиноят кодекси 135-моддаси (одам савдоси) билан жиноят иши қўзғатилиб, тергов-суриштирув ишлари олиб борилмоқда.\nЭслатиб ўтамиз, бундан олдин Тошкентда қизини 18 минг долларга сотмоқчи бўлган аёл ушлангани хабар берилганди.\nТошкентда қизини 18 минг долларга сотмоқчи бўлган аёл ушланди 14 август 2021, 13:35


Скиназолин – medu.uz – Дорилар ҳақида маълумотлар ўзбек тилида\nHome Йўриқномалар Скиназолин\nПрепаратнинг савдо номи: Скиназолин®\nТаъсир этувчи моддалар (ХПН): кетоконазол, клобетазол\nфаол моддалар: кетоконазол − 10 мг, клобетазол пропионати − 0,5 мг,\nёрдамчи моддалар: оқ вазелин, суюқ парафин, октадецил (стеарил спирти), глицерилмоностеарат, этилпарабен, лаурокапрам, пропиленгликоль, натрий лаурилсульфати, сувсиз натрий сульфити, тозаланган сув.\nТаърифи: оқ ёки деярли ок рангли крем\nФармакотерапевтик гуруҳи: сиртга қўллаш учун замбуруғларга қарши препаратлар\nАТХ коди D01A\nКетоконазол кенг таъсир доирасига эга замбуруғларга қарши восита, замбуруғнинг ҳужайра мембранасига таъсир қилиб, унинг ўтказувчанлигини ўзгартиради. Фармакологик тадқиқотлар кетоконазолни дерматофитлар (Trichophyton sp., Microsporum sp., Epidermophyton sp. кабилар), сахаромицетлар ва Candida albicans га қарши ҳаддан ташқари кучли антимикоз таъсирга эгалигини намойиш этган. Замбуруғ штаммлари кетоконазолнинг таъсирига нисбатан табиий чидамлиликка эга эмас.\nКлобетазол пропионати минимал ножўя самаралари бўлган юқори самарали яллиғланишга қарши ва аллергияга қарши таъсирга эга бўлган кортикостероид гормонидир.\nКетоконазолнинг таъсир механизми эргостеролнинг биосинтезини ингибиция қилиш ва замбуруғларнинг мембраналаридаги липид таркибини ўзгартиришдан иборат.\nДерматофитлар: Trichophyton, Microsporum, Epidermophyton floccosum; ачитқи ва Candida ачитқисимон замбуруғлар, Pityrosporum ларга нисбатан фаол.\nПрепарат себореяли экзема ва кепаксимон темиратки билан боғлиқ кепакланиш ва қичишишни тез камайтиради.\nКлобетазол пропионати − сиртга қўллаш учун кортикостероиддир. Тери касалликларини даволашда кортикостероидларнинг терапевтик таъсир механизми аниқ маълум эмас. Кортикостероидлар мембраналарнинг фосфолипидларидан арахидон кислотани ажратиб чиқарадиган фосфолипаза А2 ни ингибиция қиладиган липокортинларнинг синтезини индуция қилади. Шундай қилиб, липокортинлар арахидон кислотанинг метаболитлари ҳисобланган простагландинлар ва лейкотриенлар каби яллиғланиш ва аллергиянинг кучли медиаторларининг биосинтезини назорат қилади.\nСиртга қўлланганида кетоконазол аҳамиятсиз даражада тизимли сўрилишга учрайди. Ҳатто узоқ муддат қўлланганида ҳам кетоконазол қонда аниқланмайди.\nКлобетазол пропионатининг гидрокортизонга нисбатан плазма оқсиллари билан боғланиш қобилияти кам, аммо Т½ юқори. Асосан жигарда, қолган қисми − буйракда метаболизмга учрайди. Сийдик билан чиқарилади.\nТерининг қуйидаги замбуруғли касалликларини даволашда қўлланади:\nтовон эпидермофитияси (микоз)\nқирма (стригущий) и ўраб олувчи темиратки\nСиртга қўлланади. Кунига икки марта терининг шикастланган соҳаларига юпқа қават қилиб қўйилади.\nПрепарат одатда яхши ўзлаштирилади. Баъзида даволаш вақтида крем қўйилган жойда аллергик реакциялар (ачишиш, таъсирланиш, қичишиш, санчиш ҳисси) пайдо бўлиши мумкин. Узоқ қўлланилиши натижасида тери атрофияси ва/ёки пигментацияси кузатилиши мумкин.\nВирусли инфекция (герпес, ўраб олувчи герпес, сувчечак) билан тери зарарланганда кремни қўллаш мумкин эмас\nГлюкокортикостероидлар билан даволаш вақтида антителалар ишлаб чиқариш камайиши билан боғлиқ иммунодепрессив хусусиятларини пайдо бўлиши мумкинлиги туфайли сувчечакка қарши вакцинациясини ва бошқа иммунизация турларини ўтказмаслик керак. Дори воситаси иммуносупрессив препаратлар таъсирини кучайтириши ва иммуностимуляция қилувчи таъсирни сусайтириши мумкин. Гентамицин, этакрин кислотаси ва фуросемид билан бир вақтда қўлланганда буйрак ва эшитиш аъзолари шикастланиш хавфи ошади.\nКремни кўзга тушишига йўл қўйилмасин! Агар крем бехосдан кўзларга тушса, уларни кўп миқдордаги оқава сув билан яхшилаб ювиш керак. Шиллиқ қаватларга кремни тушишидан сақланиш керак.\nҚичишиш хисси ёки қизариш пайдо бўлган холларда препаратни қўллашни бекор қилиш керак, аммо препарат суртилган бўлса тана юзасидан ювиб ташлаш керак.\nЮз териси ва терининг катта соҳаларига узоқ вақт давомида препаратни қўллашнинг зарурати бўлганида, шифокорнинг доимий кузатуви талаб қилинади.\n4 ҳафтадан кўп узлуксиз қўллаш мумкин эмас, юзда, қўлтиқ ости, чов ёки вульва соаларида препаратни узлуксиз қўллаш 2 ҳафтадан ошмаслиги керак.\nЭмизикли болаларда препаратни эҳтиёткорлик билан қўллаш керак.\nХусусиятлари ўзгарганда препаратни қўллаш мумкин эмас.\nҲомиладор ва лактация даври\nҲомиладорлик ва лактация даври препаратни қўллаш мумкин эмас.\nАвтотранспорт ва потенциал хавфли механизмларни бошқариш қобилиятига дори воситасини таъсир қилиш хусусияти.\nКрем 10 г еки 15 г дан алюмин тубаларда қўллаш бўйича йўриқномаси билан бирга картон қутига жойланган.\nТубанинг кавшарланган чокида препаратнинг серияси ва яроқлилик муддати кўрсатилган.\nҚуруқ, ёруғликдан ҳимояланган жойда, 10-30°С ҳароратда сақлансин.


Ўз вақтида қилинган ёрдам самараси\nЖорий йилнинг 30 июнь куни соат 21.35 да Сурхондарё вилояти ФВБ тезкор навбатчилик қисмига, фуқаро Ў.Ж. томонидан, Термиз шаҳар Ўзбегим тўйхонаси олдида қизининг оёғи ариқ устига ётқизилган темир панжара орасига тушиб қисилиб қолганлиги ва уни чиқариб олиш бўйича мурожаати келиб тушади.\nМазкур вазият юзасидан вилоят Фавқулодда вазиятлар бошқармаси Қутқарув отряди командири лейтенант А.Утибаев бошчилигидаги навбатчи гуруҳи тезкорлик билан воқеа жойига етиб борди. Маълум бўлишича қизча ариқдан ўтаётганда оёғи тўсатдан панжара орасига тушиб қолган. Махсус асбоб-анжомлар ёрдамида қилинган сай-ҳаракатлар натижасида қизчанинг оёғи хеч қандай тан жарохатларсиз темир панжара орасидан чиқариб олинади ва ота онасига топширилди.\nBirlashgan Millatlar Tashkiloti vakillari bilan uchrashuv\nJoriy yilning 7 avgust kuni Ozbekiston Respublikasi Favqulodda vaziyatlar vazirligida vazirning birinchi orinbosari A.Qoldoshev Birlashgan Millatlar T…\nJoriy yilning 6-8 avgust kunlari Ozbekiston Respublikasi Mudofaa vazirligining sport klubida qurolli kuchlar tarkibiga kiruvchi harbiy xizmatchilar va…\nJoriy yilning 8 avgust kuni Toshkent viloyati Favqulodda vaziyatlar boshqarmasi boshligi X.Alibaev viloyat hokimiyati delegatsiyasi tarkibida Belarus …\nO‘zbekiston Respublikasi Favqulodda vaziyatlar vazirligi delegatsiyasi Tojikiston Respubli…\n2018 yilning 14-15 avgust kunlari Ozbekiston Respublikasi Favqulodda vaziyatlar vazirining birinchi orinbosari A.Qoldoshev boshchiligidagi delegatsiya…


«МЮ» футболчилари ван Гаални қатъий тартибларни юмшатишга кўндиришди\n16:38 / 26.12.2015\nАнглиянинг «Манчестер Юнайтед» клуби етакчи футболчилари АПЛнинг 17-туридан ўрин олган «Норвич»га қарши учрашувдаги мағлубиятдан (1:2) кейин жамоа бош мураббийи Луи ван Гаал билан бирга инқироз вазиятидан чиқиш режасини муҳокама қилишганди.\nThe Daily Mail нашрининг берган хабарига кўра, голландиялик мутахассис билан учрашувда Уэйн Руни, Майкл Кэррик, Крис Смоллинг ва Хуан Мата иштирок этишган. Улар мураббийнинг машғулотлар жараёни, ортиқча қаттиқ режим ва учрашув пайтида тактикадан норозиликларини билдиришган.\nУчрашув сўнгида голландиялик мураббий футболчиларнинг эътирозларини тўғри қабул қилиб, тартибни юмшатишга рози бўлган.\nНашрнинг ёзишича, янги тартиблар Рождество арафасидаги машғулотлардан бошлаб жорий қилинди. Унга кўра, 13:00дан 17:00гача бўлган вақт оралиғидаги машғулотлар куннинг биринчи қисмига кўчирилди ва машғулотдан сўнг футболчилар байрамни ўз оилалари даврасида нишонлашди. Кейинги кунда эса улар келишилганидек Лоури меҳмонхонасида тўпланишиб, АПЛнинг навбатдаги туридаги "Сток Сити"га қарши ўйинга тайёргарликни бошлашди.\nМаълум қилинишича, футболчиларнинг жамоа базасида овқатланиш тартибида ҳам енгилликлар яратилган. Энди аввал бўлгани каби барча бир вақтда бир стол атрофида тўпланиб, белгиланган вақт ичида овқатланиши талаб этилмайди. Футболчилар ўзлари истаган вақтда нонушта қилишлари, қачон очиқишни сезишса тушлик қилишлари мумкин бўлади.\nҚайд этилишича, ёмон натижаларга қарамай Луи ван Гаал футболчиларнинг ишончини йўқотмаган.\nШунингдек, раҳбарият ҳам мураббийнинг "Сток Сити" билан учрашувдан олдинги матбуот анжуманида журналистларга берган жавобларини маъқуллаган ва унинг бу ҳаракатини ўз шогирдларини журналистлардан ҳимоя қилиш сифатида қабул қилган.


13 май 2021, Тошкент вақти: 07:20\nСўров натижаларига асослангани айтилаётган 2008 йил ҳисоботига кўра, Ўзбекистон аҳолисининг 90 фоизи мамлакатнинг ташқи сиёсий йўналишини қўллаб-қувватлайди ва яна 85 фоиз аҳоли мамлакатдаги иқтисодий, сиёсий ва ижтимоий вазиятидан ўзини бахтиёр ҳис этади.\nБМТ нинг тараққиёт дастури ўтказган сўровга зид равишда “Ижтимоий фикр” маркази аҳолининг 89.5 фоизи мамлакатда қолиб яшаш истагини билдирганини маълум қилади.\nБироқ БМТ томонидан эълон қилинган мустақил сўровга кўра, Ўзбекистоннинг ҳар учинчи фуқароси бошқа мамлакатга кетиб яшашни хоҳлайди.\n“Ижтимоий фикр” маркази фуқароларга дейлик Ўзбекистон ташқи сиёсий йўналиши борасида савол билан мурожаат этганида эҳтимол биз олган жавобларни ҳам ўз ҳисоботга киритган бўларди.\n- Ўзбекистон мустақил бўлгандан буëн унинг конкрет ташқи сиëсатини мен умуман кўрганим йўқ. Бир у ëққа¸ бир бу ëққа. Менимча бу яхши эмас. Мана ҳозир бизлар қанақа сиëсат эканлигини ҳам тушунмай қолдик¸ дейди биринчи суҳбатдош.\n- Ўзбекистоннинг ташқи сиëсати давлатлар билан тинч-тотув¸ биргаликда¸ ҳамкорликда иш кўриши яхши. Ҳозир Ўзбекистоннинг обрўйи олдингига қараганда ошиб бораяпти.\nЎзбекистон мустақил бўлгандан бери кўп нарсаларга эришди. Биринчи навбатда ўзи тинчлик керакку. Тинчлик бўлса¸ ҳамма нарсага эришса бўлади¸ дейди иккинчи суҳбатдош.\n- Ўзбекистоннинг ташқи сиëсатини ҳозирча яхши баҳолай олмайман. Чунки Ўзбекистоннинг ташқи алоқалари мўътадил эмас¸ дейди навбатдаги суҳбатдош.\n- Унақа нарсаларга менинг билимим жуда яхши эмас. Мен бу нарсага ҳеч нарса дея олмайман¸ дейди тўртинчи суҳбатдош.\n-Ўзбекистон ҳукуматининг олиб бораëтган ташқи сиëсатини мен ижобий баҳоламаган бўлардим. Чунки ижобий баҳолаш учун бизда етарлича далил йўқ.\nҚилинаëтган амалий ишларнинг натижалари керак. Ўзбекистоннинг ташқи сиëсати бу ўзгарувчан сиëсат. Ўзбекистон халқ манфаати учун керак бўладиган қўшни давлатлар билан мустаҳкам алоқаларни ўрната олгани йўқ.\nИжтимоий фикрнинг бундай натижа эълон қилиши аниқ эди. “Ижтимоий фикр”нинг натижалари аллақачон диктатура раҳбари Каримовнинг столи устида тайëрлаб қўйилган бўлган.\n“Ижтимоий фикр” Каримовнинг айтганларини халққа етказишга уринаяпти холос. Бу халқнинг ўзининг фикри эмас.\nБугун Ўзбекистон ичкарисида яшаëтган халқнинг деярли 100 фоизи Ўзбекистон ҳукуматининг сиëсатидан норози¸ дейди охирги суҳабтдошимиз.\nОзодлик радиосининг респондентлари ҳукумат томонидан жамоатчилик фикри сифатида тақдим этилаётган сўровга тескаридай туюлиши мумкин.\nЗеро “Ижтимоий фикр” марказини ҳукумат пропаганда воситаси деб атаган мустақил журналист Сергей Ежков фикрича, марказ одамлар учун эмас, фақатгина ҳукуматдан олаётган пулини оқлаш учун ишламоқда.\n- Бу пропаганда оддий фуқарога ёки хориж ўқувчисига таъсир этади деб ўйлаш камида тентакликдир. Одамлар бунақанги ижтимоий сўровларга тупуриб қўйган¸ дейди журналист.\nБундай анчайин кескин танқидларга жавоб олиш учун “Ижтимоий фикр” марказининг раҳбари Марат Ҳожимуҳаммедов билан боғландик.\n- Бундай асоссиз айбловлар ҳеч нарсадан далолат бермайди. Мен ҳам у ёки бу сўровга ишонмайман дейишим мумкин.\nБиз респондентларимизнинг исм-шарифи ва уй манзилини қайд этамиз. Шунинг учун бизнинг сўровимизни текшириб кўриш мумкин.\nКимдир шубҳа қилаётган бўлса¸ марҳамат текшириб кўраверсин¸ дейди “Ижтимоий фикр” маркази раҳбари.\nДунё бўйлаб сўровларни ўтказиб келадиган АҚШ нинг етакчи Gallup жамоатчилик фикрини ўрганиш маркази ўз сўровларида айрим пост-совет давлатларини қамраб олса ҳам Ўзбекистон, Туркманистон ва Тожикистонни эътиборсиз қолдириб келади.\nҲукумат назоратидаги “Ижтимоий фикр” марказини бераётган маълумотларни “Gallup” текшириб кўриши мумкинми?\n- Нимага йўқ. Агар бизга пул тўлашса¸ буни қилишимиз мумкин. Фақат биз уларнинг саволларини улар сўраган одамларга эмас, бошқаларга берган бўлардик”ц¸ дейди Gallup нинг Брюсселдаги вакили Аурелиен Ренард.\nҲозирча бу ишга Gallup марказини ёллайдиганларни топиш қийин бўлса керак. Лекин ўтган йил охирида Швейцария элчихонаси ва Тошкетдаги БМТ тараққиёт дастури ҳамкорлигида амалга оширилган сўров “Ижтимоий фикр” марказининг юзига тарсаки берган бўлса ажаб эмас.\nБошқа томондан Ўзбекистондаги ахборот бўшлиғи шароитида оддий фуқароларга мамлакатнинг ташқи сиёсий йўналиши ҳақида мураккаб савол сўраб, ҳаққоний жавоб олиш мумкинми?\nБунга “Ижтимоий фикр” марказининг раҳбари Марат Ҳожимуҳаммедовнинг ўзи ҳам шубҳа билдиради.\n- Менимча¸ бу саволингиз тўғри қўйилган. Одамлардан уларнинг фикрини ва бераётган баҳосини сўраймиз. Биз уларнинг билим даражаси билан қизиқмаймизку¸ деди марказ раҳбари.\nВа ниҳоят Ҳожимуҳаммедовдан “Сизлар ўзи кимнинг буюртмасини бажарасизлар?” деган саволимга қуйидаги жавобни олдим.\n- Тушанаман сиз бизни давлат ташкилоти демоқчисиз шекилли. Лекин бундай эмас. Биз шартнома ва буюртма асосида ишлаймиз.\nХалқаро ташкилотлар ва вазирликлардан буюртмалар оламиз. Лекин тадқиқотларимизни буюртма деб бўлмайди.\nМуҳими ишимизни ким бўлса ҳам текшириб кўриши мумкин¸ деди марказ раҳбари “Ижтимоий фикр” нинг ҳукумат ҳимояси остида эканини инкор этмаган ҳолда.


Кун фотоси: Ёнғин туфайли юзага келган тирбандлик вақтида кўнгилли йўловчи ЙПҲ ходимларига ёрдамлашди\n20:57 / 18.09.2015\nТошкент шаҳридаги ёнғин туфайли юз берган тирбандлик вақтида пиёдалардан бири кўнгилли равишда машиналар ҳаракатини назорат қилишда ёрдамлашди.\nБугун, Тошкент 18 сентябрь куни Тошкент шаҳрининг Амир Темур шоҳкўчаси ва Шаҳрисабз кўчалари кесишмасида жойлашган «Wyndham Tashkent» (собиқ «Dedeman») меҳмонхонаси ёнидаги бизнес-марказида ёнғинни бартараф этиш чоралари кўрилаётган вақтда атрофдаги кўчалардан иккитасида қатновлар тўсиб қўйилди.\nБу вақтда атрофдаги бошқа кўчаларда машиналар тирбандлиги юзага келган.\nЁнғин жараёнини кузатиш учун воқеа жойига жўнатилган мухбирнинг хабар беришича, бу вазиятни назорат қилаётган Йўл-патрул хизмати ходимлари сонида камчилик (3 нафар) кузатилган.\nНатижада, кўнгиллилардан бири ЙПҲ ходимларига ёрдамга келган.\nМанбанинг айтишича, ёши тахминан 50 ёшда бўлган кўнгилли йўловчи чорраҳада турган ҳолатда қўлида махсус таёқча билан машиналарни керакли вақтда керакли томонга йўналтириб турган. Унга параллел йўллардаги ҳаракатни назорат қилаётган ЙПҲ ходимлари баланд овозда керакли кўрсатмаларни бериб туришган.\nАйни вақтда ёпилган йўллардан бири очилган, ёнғинни бартараф этиш ишлари бутунлай якунланмагани туфайли яна бир йўлда ҳаракатга ҳозирча рухсат берилмаган.\nЭслатиб ўтамиз, «Wyndham Tashkent» меҳмонхонаси ёнидаги бизнес марказида (эски номи - "Лето бар") чиққан ёнғинни бартараф этиш ишларига 10та ўт ўчирувчи машина (шундан 5таси сув пуркагичли, 5таси нарвонли) жалб этилган.\nДастлабки маълумотларга кўра, бу ёнғин туфайли жароҳат олганлар йўқ.


АҚШ Сенати президент Трампни айбсиз деб топиши кутилмоқда\n17 апрел 2021, Тошкент вақти: 19:17\n30 январь куни АҚШ сенатори Ламар Александер президент Дональд Трамп импичменти доирасида муҳим гувоҳларни чақиртиришга қарши овоз беришини маълум қилди. Бу эса Сенат Трампни айбдор деб топишига бўлган умидни сўндирди.\nСенатор Александер импичмент доирасида ўтказилган икки кунлик сўроқ ортидан демократлар қистовига қарамасдан, гувоҳ чақиришига қарши овоз беришини айтди.\nДемократлар АҚШ президентининг миллий хавфсизлик бўйича собиқ маслаҳатчиси Жон Болтон ҳамда бошқа муҳим гувоҳлар кўрсатма беришини хоҳлаган эди.\nСенатор Александер эълон қилган билдирувда “Қўшимча далиллар учун эҳтиёж йўқ”, дейилади.\nГувоҳ чақирилиши учун тўрт нафар республикачи овози керак эди. Александердан бошқа уч республикачи сенатор айнан шундай қилишини изҳор қилган.\nДемократлар назоратидаги Намояндалар палатаси 2019 йил декабрида АҚШ тарихида учинчи марта президентга импичмент эълон қилиш учун овоз берган эди. Намояндалар палатасидаги Демократик партия аъзолари 18 январь куни Трампни давлат ваколатидан ўз шахсий сиëсий манфаати учун фойдаланганлик ва ўз кирдикорларини яшириш учун Конгресс терговига халақит берганликда айбловчи ҳужжатни расман Сенатга тақдим қилди.\nТрампнинг ўзи унга қўйилган айбловларни рад этиб келади.


Сенат Раиси Қирғизистон Республикаси Президенти билан учрашди 25-10-2021, 18:15 | Zamin.uz\nЖорий йил 21 сентябрь куни Ўзбекистон Республикаси Олий Мажлиси Сенати Раиси Т.Нарбаева Қирғизистонга расмий ташрифи доирасида Қирғизистон Республикаси Президенти С.Жапаров билан учрашди. Бу ҳақда Ўзбекистон Республикаси Олий Мажлиси Сенатининг Ахборот хизмати хабар берди.\nҚирғизистон Президенти мустақилликнинг 30 йиллиги нишонланаётган кунларда амалга оширилган ушбу ташрифнинг аҳамияти ва муҳимлигини қайд этди. Шунингдек, у қардош ўзбек халқини мамлакат мустақиллигининг 30 йиллиги билан табриклади.\nТомонлар муносабатларнинг бугунги ҳолати ва истиқболлари, шу жумладан, парламентлараро ва мамлакатлар ўртасидаги ҳамкорликнинг ҳуқуқий асосларини мустаҳкамлаш масалаларини муҳокама қилдилар.\nПрезидент С.Жапаров дўстлик, аҳил қўшничилик ва стратегик ҳамкорлик тамойилларига асосланган Қирғизистон-Ўзбекистон муносабатлари юксак даражага етганини мамнуният билан қайд этди. Икки давлат раҳбарларининг очиқ ва ишончли алоқалари Ўзбекистон ва Қирғизистон ўртасидаги дўстона муносабатларни мустаҳкамлашнинг муҳим асоси эканини таъкидлади. Шу нуқтаи назардан Президент С.Жапаров икки томонлама ҳамкорликда жорий йилнинг март ойида Тошкентга амалга оширган давлат ташрифи муҳимлигини қайд этди.\nҚирғизистон Республикаси раҳбари Ўзбекистонда Президент сайловини муваффақиятли ўтказиб олишни тилаб, Президент Ш.М. Мирзиёевнинг Марказий Осиёда ҳамкорликни мустаҳкамлашга қаратилган ташаббусларини тўла қўллаб-қувватлашини билдирди.\nС.Жапаров Ўзбекистоннинг гендер сиёсатини амалга ошириш, хотин-қизлар ҳуқуқларини таъминлаш борасидаги саъй-ҳаракатлари, шу жумладан, «Марказий Осиё етакчи аёллари мулоқоти» ташаббусига юқори баҳо берди. Шу кунларда бўлиб ўтаётган «Қирғизистон ва Ўзбекистон тадбиркор аёллари мулоқоти» бизнес-форумига муваффақият тилади ва бундай лойиҳаларни ҳар томонлама қўллаб-қувватлашга тайёрлигини билдирди.\nЎзбекистон Республикаси Олий Мажлиси Сенати раҳбари Т.Нарбаева самимийлик ва меҳмондўстлик учун Қирғизистон томонига чин дилдан миннатдорлик билдирди. Сенат раҳбари Ўзбекистон Республикаси Президенти Ш.М.Мирзиёевнинг самимий табриги ва эзгу тилакларини етказди ҳамда Ўзбекистон раҳбари Қирғизистонда амалга оширилаётган ислоҳотларни тўла қўллаб-қувватлашини билдирди.\nСуҳбат давомида томонлар юксак даражадаги келишувларни амалга оширишнинг ҳуқуқий асосини мустаҳкамлаш ва самарали парламент назоратини таъминлаш, икки мамлакат минтақалари ўртасидаги ҳамкорлик, шу жумладан, чегара ҳудудларининг маҳаллий муниципал Кенгашларининг самарали алоқаларини фаоллаштиришга қаратилган икки томонлама парламентлараро ҳамкорликни кенгайтириш ва чуқурлаштириш, шунингдек, икки мамлакат аҳолисининг кенг қатламлари ўртасида яқин маданий-гуманитар алоқалар ва мулоқот учун барча зарур қулай шарт-шароитлар яратишнинг муҳимлигини таъкидладилар.\nШунингдек, бошқа масалалар юзасидан ҳам фикр алмашилди. «Замин» янгиликларини «Вконтакти»да кузатиб боринг\nЯнгиликлар » Жамият » Сенат Раиси Қирғизистон Республикаси Президенти билан учрашди


АҚШда пижама кийимидаги аёл 6 та банкни тунади\n08:33 / 18.04.2017\nАҚШнинг Юта штати полициячилари Уэст-Вэлли, Солт-Лейк, Холладей ва Сэнди шаҳарларида 6 та банкни пижама кийимида тунаган аёлни Тейлорсвиллда ҳибсга олди. Бу ҳақда Associated Press ахборот агентлиги хабар бермоқда.\nТаъкидланишича, Наннетт Луиза Перкинс исмли бу аёл 6 та банкдан 5 тасини икки соатга қолмай тунаб кетишга муваффақ бўлган. У ўғриликларни ўтган дам олиш кунлари содир этган.\n40 ёшли аёл ўз уйида қўлга олинган. Полицияда таъкидланишича, аёл ҳаттоки полициядан яширинишга ҳам уринмаган.\nАёл ўғриликларни бир хил сценарий бўйича амалга оширган: у банклар ходимларига пулларни бериш талаб қилинган мактубчани узатган, сўнгра пулларни олиб воқеа жойидан ғойиб бўлган. Банкдаги кузатув камераларида аёл бирор марта қурол намойиш қилмагани ва юзини умуман яширишга уринмагани қайд қилинган.\nТаъкидланишича, аёл аввал ҳам банк карталари ўғрилаш, тажовузкор хатти-ҳаракат учун жавобгарликка тортилган.


04 март 2021, Тошкент вақти: 18:02\nБўз туманидаги коллеж ўқувчилари пахта даласида\nОзодликка мурожаат қилган Бўз туманидаги Қурилиш коммунал касб ҳунар коллежининг ўқувчилари дарслар қолдирилиб, улар бир ойдан буён пахта теримига чиқарилаётганини айтди:\n“Туманимиз пахта режаси тўлмаган. Шунинг учун барча коллежларнинг учинчи курс ўқувчилари учун дарслар тўхтатилган. Ҳар куни эрталаб камида бир соат пиёда юриб пахта даласига борамиз. Ғўзалар кўм-кўк бўлиб турган бўлсада, лекин пахтаси йўқ. Чаноқларда қолиб кетган ёки кеч очилган битта-иккита пахтани териб юрибмиз”, дейди ўқувчилардан бири.\nТумандаги тиббиёт коллежининг исми сир қолишини сўраган ўқувчисининг айтишича, кам пахта терган талабаларга жарима солиняпти:\n“Бизга ҳар кунга 15 кило пахта териш нормаси қўйилган. Лекин пахта бўлмаса буни қаердан терамиз. Куни билан юриб, 2-3 килодан зўрға топяпмиз. Қолганини пулини тўлайсан дейишяпти. Ҳар кило учун 300 сўмдан жарима солган. Ҳаво совуқ, овқат яхши эмас. Фермер ҳар куни тушликка макарон пишириб беради. Фермер ҳам бизни келишимиздан норози. Сизлар терган пахтадан кўра, тушлик қимматга тушиб кетяпти, деб айтади”, дейди коллеж ўқувчиси.\nБўз туманидаги Қурилиш коммунал касб-ҳунар коллежининг ўзини таништирмаган ўқитувчиси 3-курс ўқувчилари ва ўқитувчилар пахтага чиқарилаётганини тасдиқлади:\n“Шундай, ҳоким чиқар дегандан кейин чиқарамизда. Бошқа иложимиз йўқ. Учинчи курслар ҳаммаси пахтада, дарс фақат 1-2 курсларга бўляпти. Ўқитувчиларимизнинг ярми ҳам пахтада. Эртага оммавий ҳашар бўлади экан. Барча ўқитувчилар, 1-2 курслар ҳам чиқади”, деди ўқитувчилардан бири.\nЎзини Бўз тумани ҳокимининг ёрдамчиси Шерзодбек деб таништирган мулозим коллеж ўқувчиларнинг пахта теримига чиқарилаётганини инкор қилар экан, айни пайтда ўқитувчилар пахта тераётганини тасдиқлади:\n“Коллеж ўқувчилари чиқарилмаган. Лекин ўқитувчилар пахта теряпти. Барча бюджет ташкилоти ходимлари пахтага чиқарилган”, деди ҳоким ёрдамчиси.\nЎзбекистон Бош вазири Шавкат Мирзиёевнинг ўқувчиларни пахта теримига жалб этмаслик борасидаги фармойиши бўлишига қарамасдан, Ўзбекистоннинг турли вилоятларида ўқувчиларни пахта теримига жалб қилиш ҳолатлари кузатилмоқда.\nКуни кеча Бухоро вилоятининг Вобкент туманидаги аксар мактаб ўқувчилари пахта теримига сафарбар этилди. Ота-оналар ва ўқитувчиларнинг айтишларича, олтидан юқори бўлган синфларда дарслар таққа-тақ тўхтаган ва об-ҳаво совуқ бўлишига қарамасдан ўқувчилар мажбуран пахта теримига чиқарилган.


Ҳазрати Абу Бакр Сиддиқ (розияллоҳу анҳу) айтадилар: - Hidoyat.uz\nАсосий саҳифа Мақолалар Ҳазрати Абу Бакр Сиддиқ (розияллоҳу анҳу) айтадилар:\nЧоп этилди Mart 5, 2019 Ҳазрати Абу Бакр Сиддиқ (розияллоҳу анҳу) айтадилар:da fikr bildirishni o'chirish\nКимда қуйидаги тўрт хислат бўлса, у Аллоҳнинг энг яхши бандасидир: бошқаларнинг тавба қилганидан севиниш, гуноҳкорнинг кечирилишидан ҳурсанд бўлиш, ёмонларнинг ислоҳ бўлишларини сўраб дуо қилиш, яхшига ёрдам бериш.\nТўрт нарсани ортга суринг: уйқуни қабрга, роҳатланишни сирот кўпригига, ўзни оқлашни торозу (ҳисоб-китоб куни)га ва орзу-истакларни жаннатга…\nҚандай гап гапирганингни, кимга гапирганингни, қачон гапиганингни ҳеч қачон унутма.\nЗулм, аҳдга вафосизлик ва хийла деб аталган уч ёмон хислат кимда бўлса, унинг зарари айланиб келиб, соҳибига тегади.\nМаслаҳат сўраган кишингдан ҳеч нарсани сир сақлама. Чунки кейин бошингга бир бало келса, ўзингга ўзинг бундай дема: “Ё Раб! Мени инсонлар назарида буюк, Ўзингнинг назарингда кичик қилма!”\nТўғрилик омонатдорлик, ёлғончилик эса хиёнатдир.\nКўп ёлғон ва ҳасаддан қалб қаттиқлашади.\nЎзингга қабр эмас, қабрга ўзингни ҳозирла!\nҚариндошлар орасидаги думшанлик ўрмонга тушган олов кабидир.\nСабр қилинг. Ҳар нарсанинг боши сабрдир.\nЧиройли амал қилсам, қўллаб-қувватланг! Хато қилсам қаршилик қилинг.\nКитоблар ақлли кишиларнинг боғчалари, фазилатли кишиларнинг хушбўй гулзорларидир.\nҚабрга ҳозирликсиз кириш, кемасиз денгизга чиқишдек гап.\nОқил инсон кечиришни қарз, яхшилик қилишни фарз деб қабул қилади.\nҲаромни тарк этиш, ҳалолни талаб этишдан кўра яхшироқ.\nАгар мен Аллоҳга ва Унинг Расулига қарши иш қилсам, менга итоат этманг!\nФеълинг ислоҳ қил, инсонлар сени ҳурмат қилади.\nРежаларингни ошкор этма, унда ишларинг амалга ошмайди.\nИмрон ЯҚУБОВ тайёрлади.


Президент Путин: Сурия инқирозини кечки овқатда муҳокама қилиш керак - BBC O'zbek\nЖаҳондаги иқтисодиёти йирик 20 давлат раҳбарларининг Санкт-Петербургдаги саммити кун тартибига Сурия инқирози муҳокамаси киритилмаган, бироқ бу саммитга йўл олганларнинг барчаси бугунги куннинг энг муҳим масаласини батафсил муҳокама қилиш истагини билдирган.\nСаммитни очар экан, Россия Президенти Владимир Путин олиймақом учрашув кун тартибида бўлмаса ҳам Сурия можаросини кечки таом пайти муҳокама қилишни таклиф этган.\nЖаноб Путин сўзларига кўра, "ҳаммасини бир уюмга йиғмаслик учун" Санкт-Петербург саммити қатнашчилари Сурия инқирозига ҳарбий аралашув борасидаги келишмовчилик ҳақида кечқурун тановул пайти гаплашиб олганлари маъқул.\nСаммитда қатнашаётган Британия Бош вазири Девид Кэмерон Сурия ҳукумати кимёвий қуролни ишга солгани ҳақидаги янги далилларни қўлга киритганликлари ҳақида айтган.\nСанкт-Петербург саммити икки кунга мўлжалланган.\nОлдинроқ БМТ маълум қилишича, БМТ ва Араб лигаси номидан Суриядаги вакил Лаҳдар Брахимий Санкт Петербург саммитида иштирок этади.\nБМТ расмийларига кўра, жаноб Брахимий Суриядаги можарони ечиш учун халқаро тинчлик анжуманини ўтказишга эришишга умид қилмоқда.\nСаммит олдидан иштирокчиларда Сурия инқирози юзасидан кучли келишмовчилик юзага чиққан.\nАрафада АҚШ Сенатининг Ташқи алоқалар қўмитаси Суриядаги кимёвий қурол қўллангани даъво қилинган ҳужумга жавоб сифатида ҳарбий куч ишлатилишини маъқуллаган.\nЧоршанба куни қўмитанинг 10 аъзоси Президент Обаманинг режасини қўллаб овоз берган, етти сенатор қарши ва бир киши овоз беришдан тийилган.\nБи-би-си мухбири Бриджит Кендалл айтишича, жаноб Обама ҳам, жаноб Путин ҳам ҳали иккиланиб турган йирик 20 лик раҳбарлари орасидан имкон қадар кўпини ўз тарафига оғдиришни истайди.\nСанкт-Петербург йиғини арафасида Президент Владимир Путин кимёвий қуролни тинч фуқароларга Сурия ҳукумати қўллаганини исботлаш лозим ва ҳарбий амалиётни БМТ Хавфсизлик кенгаши маъқуллаши талаб қилинади.\nБусиз ҳарбий амалиёт босқин бўлади, деб айтган Россия раҳбари.\nРоссия ҳудудида саноати ривожланган йирик 20 мамлакат раҳбарлари илк бор учрашмоқдалар.\n20 ликка Австралия, Аргентина, АҚШ, Бразилия, Британия, Жанубий Корея, Жанубий Африка Республикаси, Индонезия, Италия, Канада, Мексика, Олмония, Оврўпо Иттифоқи, Россия, Саудия Арабистони, Туркия, Франция, Хитой, Ҳиндистон ва Япония киради.\nЙирик 20 ликка кирмаса ҳам Санкт-Петербург саммитида Қозоғистон Президенти Нурсултон Назарбоев иштирок этаяпти.\nБу саммитда дунёда иқтисодий ўсишни тезлаштириш ва ишсизликка қарши кураш чоралари муҳокамаси асосий масалалардан бўлиши хабар қилинган.


"Милан" 22 ёшли аргентиналик футболчини кўз остига олиб қўйди\n10 июль, 2020, 09:38\nТеглар:Милан | Аргентина\nУнга рус ва испан клублари ҳам қизиқмоқда.\nАргентинанинг "Тальерес" клуби ҳужумчиси Науэль Бустос фаолиятини "Милан"да давом эттириши мумкин. Бу ҳақда журналист Антонио Витьелло ўзининг твиттер саҳифасида маълум қилди.\nЮқоридаги манбага кўра, “россонерилар” 22 ёшли футболчини жорий ёзги трансферлар даврида сотиб олмоқчи. Унинг трансфери қанчага тушиши мумкинлиги ҳақида эса номаълум. Унга “Милан”дан ташқари "Краснодар" ва "Валенсия" клубларидан ҳам қизиқишлар бор.\nБустос "Тальерес" клуби тарбияланувчиси ҳисобланади. У ушбу жамоада 38 та ўйинда майдонга тушди ва ўз ҳисобига 15 та гол ҳамда 4 та голли узатмага муаллифлик қилди. Унинг клуб билан амалдаги шартномаси эса 2021 йилга қадар имзоланган.


Бош сахифаЯнгиликларНефт ва газ сохасида иновацияларни жорий этиш.\nНефт ва газ сохасида иновацияларни жорий этиш.\n27.12.2019 / 11:18\n«Андижоннефть» АЖда нефт ва газ конларида “рақамли кон” (цифровое месторождение) концепциясини тадбиқ қилиш бўйича бир қатор пилот лойихалар амалга оширилмоқда. Ушбу лойихалар “Siemens” (Германия) ва Sensia (АҚШ)компаниялари билан хамкорликда пилот лойиха асосида “Андижон” ва “Хўжаобод-Бостон” конлари мисолида амалга оширилмоқда. 2019 йил 25 декабрь куни «Андижоннефть»жамияти биносила шу пайитгача амалга оширилган ишларнинг тақдимоти бўлиб ўтди.\nУшбу тақдимотда конларда “рақамли кон” концепциясини амалда қўллаш бўйича “Avoсet” дастурий платформа орқали маълумотларни чуқур тахлил қилиш, бошқариш, хисобот бериш ва онлайн тарзда ишлаб чиқариш жараёнларини назорат қилиш мумкинлигини кўрсатиб берилди.\nШу билан бирга ушбу дастурий платформа орқали маьлумотларни турли хил интеграциялашувини ўз ичига олиб, нефт қазиб олиш, қайта ишлаш ва хизмат кўрсатиш жараёнларида шаффофликни таъминлаши кўрсатилди.\nБарча жараёнлар онлайн тарзда амалга оширилиб, корпоратив маьлумотлар базасига киритиб борилади. Ушбу иновацион янгилик корхоналарда нефт ва газ саноатини янада ривожлантириш учун хизмат қилиши мумкин.


ЎзА - «ICT FORUM 2017» форумига қизғин тайёргарлик кўрилмоқда\n08.08.2017 18:08 Чоп этиш версияси\n«ICT FORUM 2017» форумига қизғин тайёргарлик кўрилмоқда\nЖорий йилнинг 20-21 сентябрь кунлари “Ўзэкспомарказ” миллий кўргазма марказида “ICTWEEK Uzbekistan 2017” ҳафталиги доирасида “ICT FORUM 2017” ахборот-коммуникация технологиялари форуми бўлиб ўтади. Унда ахборот технологиялари бўйича мамлакатимиз ва хорижий мутахассислар соҳани янада ривожлантиришга оид замонавий ёндашувларга бағишланган маърузалари билан иштирок этади.\n2015 йилдан буён Ўзбекистонда АКТ ҳафталиги доирасида “ICT FORUM” ахборот-коммуникация технологиялари форуми ўтказиб келинмоқда. Бундан кўзланган асосий мақсад мазкур соҳани янада ривожлантириш бўйича замонавий ёндашувларни муҳокама қилиш учун ўзига хос эксперт майдончасини ташкил этишдир.\nЎзбекистон Республикаси Ахборот технологиялари ва коммуникацияларини ривожлантириш вазирлигидан маълум қилишларича, янги форматдаги “ICTWEEK Uzbekistan” ҳафталиги тармоққа доир барча тадбирларни ўзида мужассам этган. Ягона концепция барча воқеаларни янада самарали ташкил қилиш баробарида, иштирокчилар ва тадбирга танишиш мақсадида келадиганлар учун қулай шароитлар яратиш имконини беради. Жорий йилда форум иштирокчилари анъанага кўра, блок анжуманлари, секция йиғилишлари, маҳорат дарслари ва баҳс-мунозаралар шаклида мулоқот қилади.\nФорумнинг дастурий қўмитаси таркибига ахборот технологиялари бўйича етакчи компаниялар вакиллари, соҳа мутахассислари ва хориждан маърузачилар таклиф этилган. Дастурий қўмита замонавий ахборот-коммуникация технологияларини ривожлантиришнинг турли жиҳатларини очиб берадиган долзарб ва қизиқарли маърузаларни саралаб олади. Форум дастуридан АКТни нафақат ёшлар, балки катта ёшлилар ўртасида оммалаштиришга йўналтирилган интерфаол тадбирлар ўрин олган.\nАйни пайтда “ICT FORUM 2017” форумида ўз маърузаларини тақдим этиш истагида бўлган иштирокчилардан аризалар қабул қилинмоқда. Маърузачиларга электрон ҳукумат, ахборот хавфсизлиги, молиявий соҳада рақамли трансформация, инфратузилма сингари мавзуларни ёритиш таклиф этилмоқда.\n“Электрон ҳукумат” тизими фаолиятига оид маърузаларда катта ҳажмдаги маълумотлар билан ишлаш, давлат хизматлари кўрсатиш тартибини такомиллаштириш, идоралараро электрон ҳамкорлик тизими, АКТ орқали аҳоли билан мулоқот каби мавзуларга эътибор қаратилади. Маърузачилар молиявий соҳада рақамли транформацияни муҳокама қилиш жараёнида онлайн-банкинг ва ижтимоий тармоқлар орқали тўловлар тизими, банклар учун “булутли” ечимлар каби мавзуларни ёритади. Шунингдек, форумда инфратузилма ва ахборот тизимларини ҳимоя қилиш, ахборот хавфсизлигини таъминлаш ва интернет технологиялари соҳасида истиқболли ечим ва технологияларнинг нозик жиҳатларини очиб берадиган маърузалар тақдим этилади.\nФорум замонавий ахборот-коммуникация технологияларини амалиётга жорий этиш ва мамлакатимиз иқтисодиётининг юқори технологияли тармоқларини янада ривожлантиришга хизмат қилади.\nРоман Бондарчук, ЎзА


Ўзбекистон ва Қирғизистон чегарасидаги яна бир ўтказиш пункти тикланди\nЎзбекистон ва Қирғизистон чегарасидаги яна бир...\n27.12.2018 12:28 1 196\nЎзбекистон ва Қирғизистон давлат чегарасидаги «Оқ-Тош» (Қирғизистон) — «Бирлашган» (Ўзбекистон) ўтказиш пункти иши 25 декабрь куни қайта тикланди. Бу ҳақда «Podrobno.uz» хабар берди.\nПункт Қирғизистоннинг Барак эксклави аҳолисига мамлакатнинг асосий ҳудудига бемалол ўтиш имкониятини беради.\nБу ҳақдаги келишувга 18 декабрь куни Ўш шаҳрида бўлиб ўтган Қирғизистон бош вазири Маҳаммадкалий Абилгазиев ва Ўзбекистон бош вазири Абдулла Арипов ўртасидаги музокаралар чоғида эришилган. Музокаралар икки мамлакат чегарадош вилоятлар раҳбарлари кенгашининг иккинчи йиғилишида бўлиб ўтган.\n«Оқ-Тош» ўтказиш пункти давлат чегарасининг Қирғизистон — Ўзбекистон қисмида жойлашган ва Барак эксклавини Ўш вилоятининг Қора-Сув тумани билан боғлаб туради. Мазкур пункт Барак қишлоғи аҳолисини ўтказишни 2013 йилнинг баҳорида вақтинча тўхтатган эди.\nАввал Барак эксклави аҳолиси Қирғизистоннинг асосий ҳудудига ўтиш учун 150 километр масофани босиб ўтиб, «Қизил-Қия автойўл» назорат-ўтказиш пунктига боришга мажбур эди. Ўш шаҳрига етиб бориш учун эса 300 километр масофани босиб ўтиш талаб қилинган. Энди «Оқ-Тош» пункти орқали мамлакатнинг асосий ҳудудига ўтиш учун бир километрдан сал кўпроқ масофа босиб ўтилади.\nЎтказиш пунктлари ҳар куни соат 09:00 дан 19:00 гача ишлайди. Фавқулодда вазиятларда аҳолини ўтказиш кечаю кундуз амалга оширилади.\nЎзбекистон Қирғизистон Ўзбек-қирғиз чегараси


“Йилнинг энг яхши тарбиячиси-2021” танловининг Беруний тумани босқичи бўлиб ўтди. – Қарақалпақстан Республикасы Мектепке шекемги билимлендириў министрлиги\nБеруний туман мактабгача таълим бўлимига қарашли мактабгача таълим ташкилотларининг тарбиячилари ўртасида “Йилнинг энг яхши тарбиячиси” касбий кўрик-танлови ўтказилди.\nТанлов низом асосида 3 та шартдан иборат бўлди.\n1-шарт Танлов иштирокчисининг педагогик фаолияти бўйича “Интернет-портифолио”си.\n2-шарт Танлов иштирокчисининг мактабгача таълим ташкилотида педагогик фаолиятини, ижтимоий иштирокини, шаҳсий ютуқларини ва машғулотларни акс эттирувчи видеоролик.\n3-шарт Иштирокчининг ўқув-услубий, илмий, маънавий-маърифий ишларни акс эттирувчи материаллари ва ижодий ишлари, фаҳрий ёрлиқлари ҳамда дипломлари, халқаро лойиҳалар ва дастурлардаги иштирокини акс эттирувчи ҳужжатлар тўплами.\n“Йилнинг энг яхши тарбиячиси” касбий кўрик-танлов шартлари ташкилий қўмита томонидан ҳаққоний баҳолаб борилди ва “Энг яхши методист тарбиячи”, “Энг яхши ижодкор тарбиячи”, “Инновацион ва ахборот технологияларини қўллайдиган энг яхши тарбиячи” , “ Энг яхши ғоя муаллифи”, “ Мохир қўл устаси” номинациялари бўйича танлов ғолиблари аниқланди:\nТанлов натижасига асосан:“Энг яхши методист тарбиячи” номинацияси бўйича 1-ўрин Рейимбаева Шохиста Полатжановна 1-сонли Давлат мактабгача таълим ташкилоти тарбиячиси, “Энг яхши ижодкор тарбиячи” номинацияси бўйича 1-ўрин Абдувалиева Ойгул Абдувалий қизи 20-сонли Давлат мактабгача таълим ташкилоти тарбиячиси, “Инновацион ва ахборот технологияларини қўллайдиган энг яхши тарбиячи” номинацияси бўйича 1-ўрин Шамуратова Ирода Ғафуржон қизи 19-сонли Давлат мактабгача таълим ташкилоти тарбиячиси, “Энг яхши ғоя муаллифи” номинацияси бўйича 1-ўрин Жуманазарова Сохибжамол Махсет қизи 38-сонли Давлат мактабгача таълим ташкилоти тарбиячиси, “Моҳир қўл устаси” номинацияси бўйича 1-ўрин Юлдашева Турсуной Комилжановна 18-сонли Давлат мактабгача таълим ташкилоти тарбиячилари ғолиб деб топилди ҳамда муносиб тақдирланди.


Мутахассис Ўзбекистонда кимларга вакцина олишга рухсат берилмаслиги бўйича маълумот берди\nВакцина олиш кунидан 72 соат оралиғида тана ҳарорати кўтарилганларга вакцина олишга рухсат этилмайди. Шунингдек, иммун танқислиги билан касалланган, талоқ органида муаммолари борлар, буйрак жарроҳлигини бошдан ўтказганлар, сўнгги 6 ой ичида жароҳатланганларга ҳам вакцина олиш мумкин эмас.\nСоғлиқни сақлаш вазирлиги вирусология илмий-текшириш институтининг юқумли касалликлар шифокори Соҳиба Утегенова вакцина олишдан аввал қандай тайёргарлик кўриш ва нималарга эътибор бериш тўғрисида батафсил маълумот берди.\n«Ҳар бир шифокор вакцинацияга келган фуқарони тўлиқ текширувдан ўтказиши лозим. Жумладан, қон босими, тана ҳарорати, пульс сатурацияси ҳақида маълумотга эга бўлишлари лозим. Қолаверса, ҳомиладорлик эҳтимоли мавжуд бўлган 18-45 ёшдаги аёлларга вакцинадан олдин ҳомиладорликни тест орқали аниқлаш ҳам тавсия этилади.\nБундан ташқари, вакцинациядан олдин шифокорга қабул қилаётган дориларингиз ҳақида ҳам айтишни унутманг. Вакцина олиш кунидан 72 соат оралиғида тана ҳарорати кўтарилган инсонларга вакцина олишларига рухсат этилмайди.\nҲозирда оммавий вакцинация 65 ёшдан юқори аҳоли ўртасида амалга оширилмоқда. Катта ёшдаги инсонларда, истайсизми ёки йўқми, ёндош касалликларнинг кечиши кузатилади. Бироқ вакцина олишга келган фуқаронинг ўша куни қон босими меъёрда бўлиши керак. Худди шундай қандли диабет билан қийналаётган инсонларнинг ҳам вакцина олинадиган куни қанд миқдори нормал ҳолатда бўлиши талаб этилади.\nТромбоцитопения, яъни қон ивишига алоқадор касаллиги мавжуд бўлган ёки антикоагулянт қабул қилаётган беморлар, қолаверса, аутоиммун ёки иммун танқислиги билан касалланган, талоқ органида муаммолари борлар, буйрак жарроҳлигини бошдан ўтказганлар, сўнгги 6 ой ичида жароҳатланганларга ҳам вакцина олиш мумкин эмас», деган у.\nМаълум қилинишича, иммуномодуляторлар, глукокортикозоидларнинг иммуносупрессив дозасини қабул қилаётганлар (доза: 1 ҳафтадан кўп даврда кунига 20 мг преднизон); моноклонал антитаналар, тимозин, интерферон қабул қилаётганларга ҳам вакцина олишлари тақиқланади. Маҳаллий дори қабул қилаётганлар (мазлар, кўз томизгичлар, бурун спрей ва ингаляторлар) бундан мустасно.\n«Шунингдек, аллергик таъсирга мойил инсонлар бор. COVID-19га қарши вакцинанинг компонентларига юқори сезгирлиги бўлган шахсларга вакцинадан фойдаланиш тавсия этилмайди. Ўткир юқумли ва юқумсиз касалликлар билан касалланганларни ҳам вакцина қабул қилмайдиганлар сафига киритишимиз мумкин.\nЭмлашдан сўнг сауна, ҳаммом қабул қилиш ва инъекция соҳасига муолажалар ўтказиш тақиқланади», деган шифокор.\nВакцина олган фуқаро эмлашдан сўнг дастлабки 30 дақиқа давомида шифокор кузатувида бўлади. Кейин 3 кун давомида шифокор ва патронаж ҳамшира томонидан кузатув остига олинади.\nЎзбекистонда бир кунда 40 мингдан ортиқ киши эмланди\nЎзбекистонда коронавирусга қарши эмланганлар сони 100 мингдан ошди\nШтаб аъзоси эмлашдан кейинги ножўя ҳолатларда кўриладиган чоралар ҳақида маълумот берди


Болаларнинг ўсишига ёрдамлашамиз 07 — Dilkashradio.com\nБолаларнинг ўсишига ёрдамлашамиз 07\nАссалому алайкум хурматли радио тингловчилар. Сизлар билан яна эфир орқали учрашиб турганимиздан мамнунмиз. Хурматли тингловчилар.келинг бугун хам болалар хақида сухбатлашайлик. Катталарда бўлгани каби хар бир болада хам ўзига яраша муаммолари бўлади. Лекин шу муаммоларни бола хар доим хам ота онасига ёки яқин бир кишисига айтавермаслиги мумкин. Балки анашу сабабларга кўра бола ўзини ёмон тутиши хам мумкин. Бу муаммоларни сабабини билиш учун эса доимо ота она болага нисбатан яқин ва очиқ бўлиши керак. Агар бола ёки оила имонли бўлса доимо бола билан сухбатлаши пайтида ибодатда бўлинг. Шуни яхши билишимиз керакки хамма бола хар хил. Хатто уларнинг ўзлаштириш қоблиятидан тортиб то жисмоний имкониятлари хам хар хилдир.\nБаъзи болаларга кўпроқ вақт талаб этилса, баъзилари айтган гапларингизни тезда қабўл қилиши мумкин. Болалар билан сухбат олиб бориш пайтида асло шошилманг. Кўпироқ уларни эштишга харакат қилинг. Хар бир бола учун қанча вақт талаб этилса шунча вақт ажиратишга харакат қилинг. Албатта бола билан сухбат олиб бориш пайтида сиздан катта донолик талаб этилади. Яхшиси ўғил болалар билан эркак киши, қиз бола билан эса аёл киши сухбатлашгани маъқул деб ўйлаймиз. Бола билан сухбатлашиш даврида кўп болалар, асабийлашиши мумкин. Шунинг учун доимо бола билан кулиб, яхши кайфиятда сухбатлашинг. Болалар ўзларини ёмон тутишига бир нечта сабаблар бўлиши мумкин. Масалан болаларингиз билан мехмондорчиликка борган пайтингизда улар ўзларини ёмон тутишлари мумкин. Сабаби балки у ерда бола учун зерикарлидир.\nШунинг учун хам бола ўзини ёмон тутаётган бўлиши мумкин. Баъзи пайтларда улар чарчаган бўлиши хам мумкин. Бу хам болага ўзини ёмон тутишига сабаб бўла олади деб айта оламиз. Айрим болалар ўртоқлари олдида ўзини бошқаларга нисбатан устунроқ қилиб кўрсатгиси келади ва ўзининг обрўсини кўтармоқчи бўлади. Хуллас бола ўзини ёмон тутишига бир нечта сабаб бўлиши мумкин. Болани манашундай камчиликлардан озод қилишнинг ягона ва самарали йўли унга нисбатан севги кўрсатишдир. Тўғрисини айтишимиз мумкин айрим болаларга оилада севги етишмайди. Баъзан бўлсада болани тиззангизга ўтқазиб бошини силаб юзидан бир ўпиб қўйинг. Шундан кейин аста секин болалардаги ўзгаришни ўзингиз кўриб хайрон қоласиз. Бу гапларни мен ўз тажрибамга асосланиб гапиряпман.\nДоимо фарзандларингиз учун ибодатда бўлинг. Худованд уларни ўзгартириши учун ибодат қилинг. Хатто мактабда ўзлаштириши қийин бўлган болаларда хам ўзгаришни ўз кўзингиз билан кўрасиз. Иложи борича болангиз билан дўстлашишга харакат қилинг. Шунда у ўзини сизга очади. Улар сизни фақатгина жазо берўвчи ота ёки она сифатида эмас, балки дардини айта оладиган ота ва она сифатида билсин. Хурматли ота оналар шунинг билан бугунги сизлар учун таёрланган махсус эшттиришимиз ўз нихоясига етди. Келгуси сафар яна радио тўлқинлари орқали учрашгунча хайр саломат бўлинг.\nБолаларнинг ўсишига ёрдам 275


“Локомотив” тарбияланувчилари Малайзиядаги халқаро турнир ғолибига айланди\nЖамият Дунё Футбол Мутолаа Жиноят Савол-жавоб Шоу-бизнес Hi-tech Lady Саломатлик Мозийдан садо Ҳидоят сари “Локомотив” тарбияланувчилари Малайзиядаги халқаро турнир ғолибига айланди\t22:28, 21 ноябрь\t“Локомотив” жамоасининг 12—14 ёшгача бўлган тарбияланувчилари Малайзиянинг Куала Лумпур шаҳрида ўтказилаётган халқаро “1-ST AFZA GRASS ROOT LEAGUE” мусобақасида иштирок этди. Куала Лумпурда ўтаётган мусобақанинг гуруҳ босқичини муваффақиятли якунлаган тарбияланувчиларимиз ҳал қилувчи ўйинларда ҳам ажойиб натижа қайд этишди. Мусобақа регламентига кўра, гуруҳдан муваффақиятли чиққан 4 та жамоа ўзаро ўйинлар ўтказди ва шу ўйинлар натижасига кўра, мусобақа ғолиби номига ойдинлик киритилди. Унга кўра, ҳал қилувчи баҳсларда бир хил 2:1, 1:2 ҳамда 2:0 натижаларини қайд этган “Локомотив U-12” ҳамда “Букит Жалил U-12” жамоалари турнир чемпионига айланишди.\n“1-ST AFZA GRASS ROOT LEAGUE” мусобақаси ғолибига айланган икки жамоа ўртасида эртага ўртоқлик мақомида ўйин ўтказиш таклиф қилинди. Мазкур беллашув Малайзия терма жамоаси уй ўйинларини ўтказадиган Миллий стадион майдонларидан бирида ташкил этилади.\nҚолаверса, эртага “Локомотив” жамоаси тарбияланувчилари Осиё Футбол Конфедерацияси бош қароргоҳига ташриф буюришади ва ОФК музейини томоша қилиш имконига эга бўлишади. Сўнг Малайзия Футбол Федерацияси биносига ҳам ташриф буюриш мўлжалланган.\n"Локомотив" январда Россиянинг "Зенит" клуби билан ўйнайди\tНеймар қаторасига 7 ўйинда гол ура олмади ва шахсий антирекорд қўйди\tА Серия. Рим дербисида "Рома" "Лацио"ни таслим қилди Ильгиз Танташев “Сузуки Кубоги” ярим финал учрашувига бош ҳакам этиб тайинланди\t2017 йил учун ФИФА реферилари рўйхатига киритилган ўзбекистонлик ҳакамларни тасдиқланди\tЧичарито фаолиятини Испанияда давом эттириши мумкин\tОтправить\nАПЛ. "Ливерпуль" қийин кечган ўйинда аламли мағлубиятга учради\nАПЛ. "Манчестер Юнайтед"нинг ғалабасиў ўйинлари давом этмоқда


Чиройли кўринишнинг 5 шарти - 12 Октября 2014 - www.SheJoT.CoM\nГлавная » 2014 » Октябрь » 12 » Чиройли кўринишнинг 5 шарти\nКечагина урфга киргани учун харид қилган кўйлагимизнинг оҳори тўкилмасдан туриб, бугун ундан-да янги бичимдаги либос подиумларда намойиш қилина бошлайди. Шу сабабли аёлларда кийиниш борасида кўпгина саволлар туғилади. Улардан айримларига дизайнер Райҳона МУҲСИНОВА жавоб беради.\nАксессуардан фойдаланиш маҳорат талаб этади\nАйни кунларда аксессуарларга бўлган эътибор анчайин ортган. Шу боис оёқ кийим, камар, сумка, шарф ва тақинчоқ кабиларга қўрқмай пул сарфлашингиз мумкин. Эксклюзив либослар қиммат, шунинг учун айнан аксессуарлар жонингизга оро кириши тайин. Негаки улар ёрдамида турли образлар яратиш мумкин. Аксессуар сотиб олишда шкафингиздаги либосларнинг рангини ҳамда уларга услубан мутаносиб келадиганларини танланг. Іозир кулранг либос билан қора ёки жигарранг аксессуарлардан фойдаланиш актуал ҳисобланали.\nПиджак ҳаммада бўлиши шарт!\nПиджакнинг қулайлиги шундаки, уни офис, тунги базм, сайр ва оилавий кечаларга кўйлак устидан кийиш мумкин. Яъни бир дона пиджакдан турли хил образлар яратиш имкони бор. Гулли матодан тикилган пиджак остидан фақат сидирға матоли либослар кийилиши лозим. График суратлар туширилган пиджак билан йўл-йўл ёки сидирға юбка-кўйлаклар кийилади. Сидирға матоли пиджаклар универсал бўлиб, улар билан, ҳатто, базм кўйлакларини ҳам мослаштириш мумкин.\nКечқурун оқ туфли кия кўрманг!\nОёқ кийим қаддимизни тик тутишга ёрдам бериш билан бирга қадам босишимизга таъсир кўрсатади. Іозир дўконлардан эрталабдан кечгача кийиш мумкин бўлган туфлиларни топиш мушкул эмас. Куз мавсумининг энг оммабоп пойабзали ботильонлардир. Айниқса, замш теридан тикилганлари. Шим ёки колготка рангидаги пойафзал қоматни визуал узунлаштириб кўрсатади. Оқ рангдаги туфлини эса узоғи билан соат 17-00га қадар кийиш мумкин, мода қоидаларига кўра уни кечки пайт кийиш тавсия этилмайди.\nЖинси ҳаммабоп кийим\nЗамонавий услубни жинси юбка ва шимсиз тасаввур қилиш қийин. Энг яхши жинси шим – қоматга мос тушган бичимлисидир. Футболка ёки туника билан жинси кундалик образ, оқ блузка, жакет ва қайиқча шаклидаги туфли билан кийилгани эса ишбилармон образни яратишда қўл келади. Тор жинси шим танлаш худди танани пластик операция қилишга ўхшайди. Улар қоматни жудаям сарвқомат қилиб кўрсатиши ёки бутунлай бузиб қўйиши мумкин... Бу мавсумда жинси шимлардан ташқари, ушбу матодан тикилган ёқали кўйлак ҳамда сарафанлар ҳам урфда.\nМода ёш танлайди!?\nКлассик услубдаги либосларни кийиш учун ёш борасида чекловлар йўқ. Қаламча шаклидаги қора юбка, қора костюм, оқ кўйлак, қора шим, ёрқин рангли рўмолча, баланд пошна туфли ҳамда кичик сумка-клатч — классик услуб асосини ташкил этади. Бундай кийимлар аёлни жозибали ва башанг кўрсатиши аниқ. Кийимлар мутаносиблиги ва эгнингизда қандай туришига эътиборли бўлинг. Мумтоз услубда юбка ёки кўйлак танангизга ёпишиб туриши туриши шарт эмас. Агар ҳаракатланганингизда уларнинг этаги тепага кўтарилиб кетаётган бўлса, демак, сизга битта катта ўлчамдаги либос ёки умуман бошқа бичимдагиси керак.\nКатегория: Foydali maslahatlar / Полезны советы | Просмотров: 1827 | Добавил: iphone | Теги: maslahatlar, Maslahat bering, маслахат, tekin maslahat, foydali, маслахат беринг, текин маслахат, полезные советы, Maslahat | Рейтинг: 0.0/0


Николай Гаврилович ХЛУДОВ (1850-1935) – Jahon adabiyoti\nНиколай Гаврилович ХЛУДОВ (1850-1935)\nНиколай Хлудов 1850 йилда Орлов губерниясида туғилган. Ўз фаолиятини харита чизувчиликдан бошлаган рассом эллик йиллик умрини қозоқ халқи ҳаёти, турмуш тарзи, қадриятлари, менталитетини тасвирий санъат орқали акс эттиришга бағишлади.\nРассом Қозоғистонда рангтасвир мактабининг асосчиларидан ҳисобланади. Қозоқ халқининг тасвирий санъати ривожи ҳақида гапирилганда, унинг номини тилга олмай иложимиз йўқ.\nКўчманчилар ҳаёти ва маданияти унинг севимли мавзуси эди. Шу мавзуга оид “Бўронда қолганлар”, “Буқа минган бола”, “Сигир соғиш”, “Подачи” каби асарлари қозоқ халқи маданиятида алоҳида ўрин эгаллайди.\nНиколай Хлудов Одесса мусаввирлик мактаби ҳамда Петербургдаги хусусий мактабларда таҳсил олган. 1877 йил Қозоғистонга келиб, бир неча биолог ва тадқиқотчилар билан биргаликда илмий изланишлар олиб борган. Чизмачи топограф сифатида турли ҳудудлар, манзаралар тузилишини ўрганиш ишларида фаол иштирок этган. Шу саёҳатлар таассуротлари натижасида кўплаб манзара, портретлар яратди.\n1904-1907 йиллари рассом Вознесенкий Кафедрал черковини безашда қатнашган. Шу йиллар давомида Олма-отадаги ўрта мактаблардан бирида тасвирий санъат фанидан дарс берди. 1925 йилда Еттисув ўлкасида биринчи кўргазмасини ташкил қилди.\nТаниқли рус санъатшуноси Юрий Домбровский “Қадимги буюмлар сақловчиси” асарининг тўртинчи бобини тўлиқ Николай Хлудов ижодига бағишлаган. У ерда шундай сўзлар бор: “Ёрқинлик, қувноқлик ва ҳаётийликни холстга туширганлиги учун Хлудов ижодини яхши кўраман”.\nМуқовамизда акс этган картинада оддийгина қозоқ аёллари тасвирланган. Арчазор ва майсалар фонида улар яққол кўзга ташланиб турибди. Олдиндаги нозик аёл таёққа таяниб, сувдан оҳиста ўтаётганини кўришимиз мумкин, орқа пландаги аёлнинг елкасида эса оғир юкни кўрасиз. Суратда тасвирланган аёлнинг билагида осилган арқон унинг ҳам ўтин ташишга кетаётганини англатади. Бу асарда турмуш тақозоси сабаб турли вазиятларга тушиб қолган бўлса-да, ўз нафосати ва назокатини йўқотмаган қозоқ аёлининг гўзал сиймоси тасвирланган.\nНиколай Гаврилович 1920 йили етмиш ёшида шаҳардаги биринчи рассомлик студиясини очди.\nУнинг ишлари Москва, Санкт-Петербург, Бишкек, Олма-ота шаҳарларида сақланади. Бундан ташқари, 117 та рангтасвир, 39 та қаламтасвир, 55 та акварель ва 3 та этюд альбомлари Қозоғистон марказий давлат музейи фондидан ўрин олган.\nОловиддин СОБИР ўғли тайёрлади


14:36 / 14.07.2016\nМуборак Рамазон ойида ҳам Ироқнинг Бағдод шаҳридаги масжид ёнида террорчи-худкуш қўпорувчилик қилди. Оқибатда 12 киши ҳалок бўлди. Бир кун ўтиб Туркиянинг Истанбул шаҳридаги аэропорт ҳудудига бостириб кирган 3 нафар жангари ўт очиши натижасида 41 киши ҳаётига зомин бўлди. Ироқ пойтахтида 3 июлга ўтар кечаси содир этилган терактда ҳалок бўлганлар сони 200 кишидан ошди. Энг ачинарлиси Рамазон ҳайити арафасида мусулмонлар учун табаррук жой – Масжиду Набавий олдидаги худкушлик ҳаммасидан ҳам ўтиб тушди.\nУшбу мудҳиш воқеалар ёвуз душман ишидир. Афсуски, ақлсиз кимсалар “учинчи томон”нинг алдовларига учиб, мана шундай шафқатсизликларга қўл урмоқда. Бундай “учинчи томон” балосидан қандай сақланиш мумкин? Қуйида манфаатдор кучлар макр-ҳийлалари оқибатлари, фитналаридан огоҳ бўлиш борасида сўз юритамиз.\n“Учинчи томон”нинг ёвузликлари\nКескин қарама-қаршилик, зимдан тўс-тўполонлар уюштириш тобора кучайиб бораётган бир вазиятда халқимизни оқни қорадан ажратишга қодир инсонлар этиб тарбиялаш, доим ҳушёр ва сезгир бўлишга чақириш ғоятда муҳимдир.\nМаълумки, тим қоронғи тунда маёқ қайси томонни кўрсатса, одамлар шу ёққа қарайди. Улар қаёққа қараб юришлари маёқ тутган кимсага боғлиқдир. “Учинчи томон” найранглар билан жамиятдан ўзининг ёқловчиларини ажратиб олгач, бу тўда онгига ҳам “эгалик” қилади. Ушбу тўда аъзоларини “эркинлик”, “инсон ҳақ-ҳуқуқлари”га доир кўзбўямачиликлари билан қайрайди.\nАфсуски, содда одамлар “маёқ” кўрсатаётган томонгагина талпинади. Уни бошқараётган қўлни эса кўрмайди. Соғлом фикр эгалари эса маёқ тутган шахснинг кимлигига эътибор беради.\nҲозир халқни тўғри йўлдан оздириш ва қўққисдан ғалаёнлар уюштириш ортида “учинчи томон”нинг қора мақсадлари ётгани ҳеч кимга сир эмас. Бутун ер юзида тинчликка таҳдид солаётган ИШИДнинг қилмишлари бунга яққол мисол. Ушбу террорчи тўдалар “учинчи томон”нинг буюртмасини бажариб, тўс-тўполонлар қилиб, худкушликлар билан муборак Ислом динини ёмонотлиқ қилаётганидан барча хабардор бўлиши зарур.\nДунёга разм солсак, айрим мамлакатларда фитналар сабаб ибодат қилиш у ёқда турсин, оддий кун кечиришнинг ўзи муаммо бўлиб қолмоқда. Ҳатто ибодат пайтида ҳам бузғунчилар томонидан одамлар портлатиб юборилмоқда. Мусулмон одам икки дунёда бундай қабиҳликларга қўл урмайди. Демак, учинчи бир манфаатдор томон, кўзга кўринмас тўда борки, манқуртга айланган гумроҳ кимсаларни бошқариб турибди.\nИслом оламида эътироф этилган уламоларни масжидларда, намозхонлар кўз олдида қатл этилиши, мусулмонлар ардоқлаб келган мақбараларни вайрон қилиниши ўта оғир жиноятдир. Айниқса, ислом оламининг таниқли уламоси Муҳаммад Саид Рамазон Бутий талабаларга дарс ўтаётганда террорчилар томонидан портлатиб юборилгани айни шафқатсизликдир.\nПайғамбаримиз (соллаллоҳу алайҳи ва саллам) низолар ҳақида бундай деганлар: “Албатта, шайтон Араб ярим оролида ўзига намозхонлар ибодат қилишидан умидини узди. Аммо уларни бир-бирларига қарши гиж-гижлашдан тўхтагани йўқ” (Имом Муслим).\nШайтон доим мусулмонлар орасига нифоқ солишга уринади. Агар инсонлар эътиқодларида мустаҳкам турсалар, шайтон улар орасига низо сололмайди. Ер юзининг турли минтақалари, хусусан, Сурия ва Ироқ ҳудудида бўлаётган қарама-қаршиликлар ҳам кўринмас қўл макрҳийласининг оқибатидир.\nБундай фитналарнинг ортига теран кўз билан боқиш керак. Жангарилар ва уларнинг “халифа”сини ўйнатаётган учинчи қўл парда ортида ҳаракат қилмоқда. Икки томонни низо ва курашлар гирдобига ташлаб, бундан усталик билан ўз ғаразли мақсади йўлида фойдаланаётган учинчи қўл ҳақида бир неча йил олдин Президентимиз: “Бундай нозик дамларда учинчи қўлнинг маккорона, пинҳоний ҳаракатини унутмайлик! Уларнинг тегирмонига сув қуймайлик”, дея огоҳлантирган эдилар.\nФитна ҳақида ҳадисларда келган хабарлар\nИмом Аҳмад ривоят қилган ҳадисда Расулуллоҳ (соллаллоҳу алайҳи ва саллам) фитналар авж олган пайтда мусулмонлар бир-бирининг қонини тўкиши, ҳатто, инсон қўшнисини, яқинининг ўғлини, қариндошини ўлдириши ҳақида айтганлар. Шунда одамлар: “Ё Расулуллоҳ, ўша вақтда ақлимиз ўзимизда бўладими?” дейишади. У зот (соллаллоҳу алайҳи ва саллам): “Йўқ. У замон кишилари кўпчилигининг ақллари суғуриб олиниб, жоҳил кимсалар халифалик қилади”, дедилар (Ибн Можа).\nБундай фитналар гирдобида қотил нима учун бир инсонни ўлдираётганини англамайди, ҳақ ва ботил, савоб ва гуноҳ орасини ажрата олмай қолади. Ҳозир Ироқ ва Сурия ҳудудларида ўлаётган ҳам, ўлдираётган ҳам инсонлар. Бундай қабиҳликни ҳадисда айтилганидек, фақат ва фақат жоҳил кимсаларгина қилади.\nЖангарилар ҳеч тап тортмай, оқибатини ўйламай, Аллоҳ ҳузурида қандай жавоб беришини хаёлига ҳам келтирмай, ўз биродари, аёллар ва норасида гўдакларнинг жонига қасд қилмоқда.\nПайғамбар (алайҳиссалом) уруш-жанжал авж оладиган даврлар хабарини берганлар. Жумладан, Абу Ҳурайра (розияллоҳу анҳу)дан ривоят қилинади, Муҳаммад (алайҳиссалом): “Замон тезлашади, амал камаяди, хасислик авж олади, фитналар зоҳир бўлади ва “ҳарж” кўпаяди”, дедилар. Шунда саҳобалар: “Ё Расулуллоҳ, “ҳарж” нима?” дейишди. У зот: “Уруш, уруш”, дедилар (Имом Бухорий, Имом Муслим).\n“Қомус” номли изоҳли луғат китобида “ҳарж” сўзи: “ҳаражан насу” – одамлар фитна, парокандалик ва урушга аралашдилар, деган маънони билдиради, деб шарҳ берилган.\nМуовия ибн Қурранинг отасидан ривоят қилинган ҳадисда Расулуллоҳ (соллаллоҳу алайҳи ва саллам): “Қачон Шом аҳли бузилса, сизларга яхшилик йўқ!” деганлар (Имом Термизий). Яъни, террорчилар “Бизнинг томонга келинг!”, деб ҳар қанча жар солаётган, сафларига қўшилмаётганларни кофирга чиқараётган бўлмасин, уларга қўшилишда асло хайр йўқ!\nАксинча, савоб амалларда собитқадам бўлиб, ибодат, илм билан машғул бўлган афзал. Зеро, Маъқил ибн Ясор (розияллоҳу анҳу)дан ривоят қилинган ҳадисда Расулуллоҳ (соллалоҳу алайҳи ва саллам): “Ҳарж (куни)даги ибодат мен томон қилинган ҳижрат (зиёрат) кабидир”, деганлар.\nИмом Нававий ушбу ҳадиснинг шарҳида бундай дейди: “Ҳарждан мурод фитна ва парокандаликдир. Бундай кунда кам сонли одамлар ибодат билан машғул бўлиб, бошқалар фитнага аралашиб қолади. Шунинг учун мустаҳкам имон-эътиқод орқали фитна-фасоддан сақланиш фазилатдир”.\nИмом Таҳовий: Одамлар Раббисига ибодат қилишдан, яхши ишлардан чалғимай, савоб амалларни, ибодатларни кўпайтириб бораверса, Расулуллоҳ (соллаллоҳу алайҳи ва саллам)ни зиёрат қилгандек улкан савобга эришишларини айтади.\nДемак, тинчлик-осойишталик ҳукм суриб турган диёрда ҳалол касб қилиб, тоат-ибодат билан банд бўлиш дин душманларининг ботил шиорларига алданиб қолмаслик омили эканини Расул (алайҳиссалом) алоҳида таъкидлаб васият қилмоқдалар. Фитна ва низолардан нари бўлишни истаган инсон ўзини ислоҳ қилиши, ибодатда бардавом бўлиши ва илм билан шуғулланиши лозим.\nМаълумки, фисқу фасод ишларни қилиш охир-оқибат фитнага қўшилиш билан якун топади. Шу боис макр-ҳийлалар домига тушиб қолишдан сақланиш ва огоҳ бўлиш керак.\nҲақиқатан ҳам Расулуллоҳ (соллаллоҳу алайҳи ва саллам)нинг ҳадисларида фитналардан огоҳ бўлишда бизга ёрдам берувчи кўп ҳикматлар бор. Пайғамбар (алайҳиссалом)нинг саҳобаларига айтган сўзлари барча умматларга ҳам тегишлидир. У зот жуда кўп бор: “Огоҳ бўлинг! Албатта келажакда кўп фитналар бўлади”, деб фитналардан сақланиш йўлларини тушунтирганлар ва унинг муолажасини аниқ кўрсатиб берганлар.\nШу нуқтаи назардан қараганда, мазкур ҳадисларнинг мазмун-моҳиятини англаб, “учинчи томон”нинг найрангларидан халқимизни огоҳ этишда имом-хатибларга қуйидаги вазифалар тавсия этилади:\nБиринчидан, бутун дунёда, айниқса, Яқин Шарқ мамлакатларида муборак динимиз номини ниқоб қилиб содир этилаётган бузғунчиликлардан кимлар манфаатдор экани, уларнинг ортида қандай кучлар турганини теран мушоҳада этиб, бутун аҳоли, хусусан, ёшларни тинчликнинг қадрига етиш, бу неъматни асраш учун доимо огоҳ ва зийрак бўлишга чақиришни имом-хатиблар асло тўхтатмасликлари керак.\nШу ўринда яқиндагина Тошкент шаҳрида ўтказилган Шанхай Ҳамкорлик Ташкилотининг саммитида тинчлик, хавфсизлик ва барқарорликни таъминлашга алоҳида эътибор қаратилгани ва бу борада кенг кўламли амалий ишлар қилинаётганини таъкидлаш лозимдир.\nИккинчидан, ер юзининг турли минтақаларида содир этилаётган фожиали воқеаларнинг қандай аянчли оқибатларга олиб келишини чуқур ҳис қилган ҳолда, имом-хатиблар нотинч ўлкаларда яшаш ва бир бурда нон топиш нечоғли қийин кечаётганини ҳаётий мисоллар билан тушунтиришлари лозим.\nУчинчидан, ақидапараст оқимлар ғояси халқимиз асрлар давомида эътиқод қилиб келаётган мотуридия ақидаси ва ҳанафий мазҳабига мутлақо ёт эканини аниқ мисол ва ишончли далиллар асосида ёритиш имом-хатиблар зиммасидадир. Айрим ташвишли ҳолатлар, баъзи ёшларнинг чет эл меҳнат сафаридан келгач, ўз эътиқодини янглиш деб ҳисоблаб, адашган гуруҳларнинг алдовларига учиб, “бу ибодатни бундай қилиш керак, у амални ундай қилиш керак”, деб “ўргатиш”гача бориши имом-хатибларни хавотирга солиши керак.\nТўртинчидан, айрим қўшни мамлакатларда кечаётган вазиятни таҳлил қилган киши радикал кучларнинг фаоллашганини хулоса қилади. Ушбу давлатларнинг чекка ҳудудларида ИШИД таъсиридаги гуруҳлар изғиб юргани кузатилган. Ёшларни авраб, жиҳодга чақирувчи жамоаларнинг янги уруш ўчоқларини юзага келтираётгани вазиятнинг янада кескин тус олишига сабаб бўлмоқда.\nБундай пайтда юртимиздаги осойишта муҳит ўз-ўзидан қўлга киритилмаганини тушунтириш ва муҳтарам Юртбошимизнинг: “Бошимиздан кечирган мана шундай мураккаб тарих сабоқларини одамларга, аввало ёшларимизга етказиш, уларнинг кўзини ҳақиқатга очиб бериш барчамизнинг нафақат вазифамиз, балки муқаддас бурчимиздир” деган сўзларига қатъий амал қилган ҳолда имом-хатиблар ғоявий таҳдидларга қарши курашчанликни муттасил олиб боришлари даркор.\nБешинчидан, дунёнинг айрим минтақаларида фитналар авж олиб, қирғинбарот урушлар бўлаётган бир паллада Набий (алайҳиссалом)нинг муборак ҳадисларига оғишмай амал қилган ҳолда осуда юртда Яратганга чин ихлос ила тоатибодат қилиб, дуою илтижолар билан яшашга ҳеч нарса тенг келмаслигини имом-хатиблар халқимиз онгги ва шуурига чуқур сингдиришлари керак.